open-index/open-wikipedia-markdown huggingface dataset:
মিজানুর রহমান চৌধুরী

**মিজানুর রহমান চৌধুরী** (১৯ অক্টোবর ১৯২৮ - ২ ফেব্রুয়ারি ২০০৬) বাংলাদেশের একজন রাজনীতিবিদ ছিলেন যিনি রাষ্ট্রপতি এরশাদের আমলে ৯ জুলাই ১৯৮৬ থেকে ২৭ মার্চ ১৯৮৮ পর্যন্ত বাংলাদেশের প্রধানমন্ত্রী হিসেবে দায়িত্ব পালন করেছেন।

## জন্ম
মিজানুর রহমান চৌধুরী ১৯২৮ সালের ১৯ অক্টোবর চাঁদপুর জেলার পুরাণবাজারস্থ পূর্ব শ্রীরামদী গ্রামে এক সম্ভ্রান্ত মুসলিম পরিবারে জন্মগ্রহণ করেন। তার পিতা মরহুম মোঃ হাফিজ চৌধুরী এবং মাতা মরহুমা মোসাম্মৎ মাহমুদা বেগম।

## রাজনীতি
### পাকিস্তান আমল
কলেজ থেকেই তিনি ছাত্র রাজনীতির সাথে সম্পৃক্ত ছিলেন। ১৯৬২ সালে তিনি আওয়ামী লীগের প্রার্থী হিসেবে সংসদ সদস্য নির্বাচিত হন। ১৯৬২ থেকে ১৯৬৯ পর্যন্ত পাকিস্তান জাতীয় পরিষদের সদস্য ছিলেন। যখন শেখ মুজিবুর রহমান এবং বাংলাদেশ আওয়ামী লীগ নেতৃবৃন্দ কারাগারে ছিলেন তখন তিনি দলের ভারপ্রাপ্ত সাধারণ সম্পাদক হিসেবে দায়িত্ব পালন করে।। ১৯৬৭ সালে তিনি নিজেও গ্রেফতার হন। আইয়ুব খানের বিরুদ্ধে আন্দোলনের সময় তিনি সম্মিলিত বিরোধী দলের অন্যতম সংগঠক ছিলেন। বাংলাদেশের স্বাধীনতা যুদ্ধে তিনি সক্রিয় ভাবে অংশগ্রহণ করেন।

### স্বাধীন বাংলাদেশ
#### শেখ মুজিবের সরকার
’৭০ এর নির্বাচনে তিনি পাকিস্তান জাতীয় পরিষদের সদস্য হন। স্বাধীন বাংলাদেশে ১৯৭৩ এর সংসদে তিনি সংসদ সদস্য ছিলেন। ১৯৭৩ সালে শেখ মুজিবুর রহমানের মন্ত্রী সভায় তিনি সাহায্য ও পুনর্বাসন মন্ত্রণালয়ের দায়িত্বে ছিলেন। ১৯৭৫ সালে শেখ মুজিব নিহত হলে বাকশাল সরকারের পতন হয় এবং জিয়াউর রহমান সরকার বহুদলীয় রাজনীতির অনুমোদন দিলে বাংলাদেশ আওয়ামী লীগ পুনরুজ্জীবিত হয় এবং আবদুল মালেক উকিল এবং মিজানুর রহমান চৌধুরীর নেতৃত্বে আওয়ামী লীগের দু’টি পৃথক ধারার সৃষ্টি হয়।

#### এরশাদের সরকার
আশির দশকের শুরু দিকে হুসেইন মুহাম্মদ এরশাদের সামরিক সরকারকে সমর্থন দেন এবং জাতীয় পার্টিতে (সেসময়ের নাম জাতীয় দল) যোগ দেন (১৯৮৪)। ১৯৮৬ তে প্রধানমন্ত্রী হন। এরশাদের রাষ্ট্রপতি থাকাকালীন তিনি দুই বছর প্রধানমন্ত্রীর দায়িত্ব পালন করেন। মার্চ, ১৯৮৮ তে মওদুদ আহমেদ তার স্থলে প্রধানমন্ত্রী হন। ১৯৯০ সালে এরশাদ ক্ষমতা ছেড়ে দেন। ১৯৯০ তে এরশাদ সরকার পতনের পর এরশাদ জেলে থাকাকালীন তিনি জাতীয় পার্টির ভারপ্রাপ্ত চেয়ারম্যানের দায়িত্ব পালন করেন। ২০০১ সালে মিজানুর রহমান আওয়ামী লীগে যোগ দেন এবং মৃত্যুর আগ পর্যন্ত আওয়ামী লীগের উপদেষ্টা ছিলেন।

## মৃত্যু
২০০৬ সালে তিনি মৃত্যু বরণ করেন।

## তথ্যসূত্র


বিষয়শ্রেণী:বাংলাদেশের প্রধানমন্ত্রী
বিষয়শ্রেণী:১৯২৮-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:প্রথম জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:শেখ মুজিবুর রহমানের তৃতীয় মন্ত্রিসভার সদস্য
বিষয়শ্রেণী:শেখ মুজিবুর রহমানের দ্বিতীয় মন্ত্রিসভার সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯
বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫
বিষয়শ্রেণী:২০শ শতাব্দীর বাঙালি
বিষয়শ্রেণী:শেখ মুজিবুর রহমানের প্রথম মন্ত্রিসভার সদস্য
ইন্টারন্যাশনাল অ্যাস্ট্রোনমিক্যাল ইউনিয়ন

থাম্ব|ডান|200px|আইএইউ-এর প্রতীক

**ইন্টারন্যাশনাল অ্যাস্ট্রোনমিক্যাল ইউনিয়ন** (আইএইউ) জ্যোতির্বিজ্ঞান বিষয়ক আন্তর্জাতিক সংস্থা। বিশ্বের সকল জ্যোতির্বিজ্ঞান ও মহাকাশ সংস্থাসমূহকে একত্রিত করার লক্ষ্য নিয়ে এটি কাজ করে থাকে। বিভিন্ন জ্যোতিষ্কের আন্তর্জাতিক নাম এবং সূচক প্রণয়নের প্রধান অধিকার ও দায়িত্ব এই সংস্থার হাতে অর্পিত থাকে। এর সদর দফতর প্যারিসে অবস্থিত।

## সাধারণ সভাসমূহ

## আরও দেখুন
* গ্রহের সংজ্ঞা

## তথ্যসূত্র

## বহিঃসংযোগ
* Website of the International Astronomical Union
* XXVIth General Assembly 2006

বিষয়শ্রেণী:১৯১৯-এ প্রতিষ্ঠিত
বিষয়শ্রেণী:জ্যোতির্বিজ্ঞান সংস্থা
বিষয়শ্রেণী:ফ্রান্স ভিত্তিক আন্তর্জাতিক সংগঠন
বিষয়শ্রেণী:প্যারিস ভিত্তিক সংগঠন
বিষয়শ্রেণী:আন্তর্জাতিক বৈজ্ঞানিক সংস্থা
ভারতীয় নোবেল বিজয়ীদের তালিকা

নোবেল পুরস্কার হল একগুচ্ছ বার্ষিক আন্তর্জাতিক পুরস্কার, যা প্রদান করা হয় পদার্থবিজ্ঞান, রসায়ন, চিকিৎসাবিজ্ঞান, সাহিত্য, শান্তি ও অর্থনীতিতে মানবজাতির কল্যাণে তুলনারহিত কৃতিত্ব রেখেছেন তাঁদের। আলফ্রেড নোবেলের সর্বশেষ ইচ্ছাপত্র অনুযায়ী এই পুরস্কার প্রবর্তিত হয়। উক্ত ইচ্ছাপত্রে নির্দিষ্টভাবে বলা হয়েছিল যে, তাঁর সম্পত্তির একটি অংশ এই পুরস্কারগুলি প্রদানের কাজে ব্যবহার করতে হবে। প্রত্যেক *লরিয়েট* (প্রাপক) একটি করে স্বর্ণপদক, একটি ডিপ্লোমা ও একটি নির্দিষ্ট অঙ্কের অর্থ প্রদান করা হয়। কাদের এই পুরস্কারে ভূষিত করা হবে এবং আনুষাঙ্গিক অন্যান্য বিষয়গুলি নির্ধারণ করে নোবেল ফাউন্ডেশন। পদার্থবিজ্ঞান ও রসায়নে নোবেল পুরস্কার এবং অ্যালফ্রেড নোবেলের স্মৃতিতে অর্থনীতিতে স্বেরিজেস রিস্কব্যাংক পুরস্কার প্রদান করে রয়্যাল সুইডিশ অ্যাকাডেমি অফ সায়েন্সেস; নোবেল অ্যাসেম্বলি অ্যাট দ্য কারোলিনস্কা ইনস্টিটিউট প্রদান করে চিকিৎসাবিজ্ঞানে নোবেল পুরস্কার; সাহিত্যে নোবেল পুরস্কার প্রদান করে সুইডিশ অ্যাকাডেমি; এবং নরওয়েজিয়ান নোবেল কমিটি প্রদান করে নোবেল শান্তি পুরস্কার। সংশ্লিষ্ট বিষয়গুলিতে সর্বাধিক মর্যাদাবহ সম্মাননা হিসেবে এই পুরস্কারগুলি বহুল স্বীকৃত।

১৯০১ সালে প্রবর্তিত নোবেল পুরস্কার ২০২২ সাল পর্যন্ত মোট ৯৮৯ জন ব্যক্তিকে (৯৩০ জন পুরুষ ও ৫৯ জন নারী) এবং ৩০টি সংগঠনকে দেওয়া হয়েছে। নোবেল প্রাপকদের মধ্যে মোট ১২ জন ভারতীয় রয়েছেন, যাঁদের মধ্যে ৫ জন ভারতীয় নাগরিক এবং ৭ জন ভারতীয় বংশোদ্ভূত বা ভারতবাসী। ১৯১৩ সালে প্রথম ভারতীয় নাগরিক তথা প্রথম এশীয় হিসেবে নোবেল প্রাইজ অর্জন করেছিলেন রবীন্দ্রনাথ ঠাকুর। ভারতীয় নোবেল-প্রাপকদের তালিকায় মাদার টেরিজাই একমাত্র নারী। ভারতীয় কবি, দার্শনিক, জাতীয়তাবাদী এবং পূর্ণযোগের প্রবর্তক শ্রীঅরবিন্দ ১৯৪৩ সালে সাহিত্যে নোবেল পুরস্কার এবং ১৯৫০ সালে নোবেল শান্তি পুরস্কারের জন্য মনোনীত হলেও পুরস্কার অর্জনে সমর্থ হননি।

১৯৯৯ সালের ১ ডিসেম্বর, নরওয়েজিয়ান নোবেল কমিটি এই সংবাদ অনুমোদন করে যে মহাত্মা গান্ধী পাঁচবার নোবেল শান্তি পুরস্কারের জন্য মনোনীত হয়েছিলেন (১৯৩৭ থেকে ১৯৩৯ সাল পর্যন্ত, ১৯৪৭ সালে এবং ১৯৪৮ সালের জানুয়ারি মাসে আততায়ীর গুলিতে নিহত হওয়ার কিছুদিন আগে), কিন্তু পুরস্কার লাভ করেননি। ২০০৬ সালে নরওয়েজিয়ান নোবেল কমিটির সচিব গেয়ার লুন্ডেস্টাড এই ঘটনাকে নোবেল পুরস্কারের ১০০ বছরের ইতিহাসের সবচেয়ে বড়ো বিচ্যুতি বলে উল্লেখ করেন।

## প্রাপকগণ

### ভারতীয় বংশোদ্ভূত বিদেশি নাগরিক

### অন্যান্য

## আরও দেখুন
* নোবেল পুরস্কারপ্রাপ্তদের তালিকা
* দেশ অনুসারে নোবেল বিজয়ীর তালিকা
* এশীয় নোবেল বিজয়ীদের তালিকা

## পাদটীকা

## তথ্যসূত্র

নোবেল প্রাপক

বিষয়শ্রেণী:জাতীয়তা অনুযায়ী নোবেল বিজয়ীদের তালিকা
উইলিয়ামিনা ফ্লেমিং

থাম্ব|উইলিয়ামিনা প্যাটন স্টিভেন্স ফ্লেমিং

**উইলিয়ামিনা প্যাটন স্টিভেন্স ফ্লেমিং** (মে ১৫, ১৮৫৭ - মে ২১, ১৯১১) একজন স্কটল্যান্ডীয় জ্যোতির্বিদ। তিনি স্কটল্যান্ডের ডান্ডিতে জন্মগ্রহণ করেন। তার বাবা *রবার্ট স্টিভেন্স* এবং মা *মেরি ওয়াকার স্টিভেন্স*।

## জীবন ও কর্ম
এই মহীয়সী নারী ডান্ডিতেই তার মাধ্যমিক পড়াশোনা চালিয়ে যান এবং মাত্র ১৪ বছর বয়সে ছাত্রাবস্থাতেই শিক্ষকতা শুরু করেন। *জেমস ওর ফ্লেমিংকে* বিয়ে করে তিনি যুক্তরাষ্ট্রে চলে যান। ২১ বছর বয়সে ম্যাসাচুসেট্‌স অঙ্গরাজ্যের বোস্টনে স্থায়ী হন।  গর্ভবতী থাকাকালীন অবস্থায় তার স্বামী তাকে পরিত্যাগ করেন এবং এরপর তাকে কাজের সন্ধানে নেমে পড়তে হয়। তার ছেলে *এডওয়ার্ড* এবং নিজে চলার জন্য শুরু করেন সংগ্রাম।

তিনি অধ্যাপক এডওয়ার্ড চার্লস পিকারিং-এর বাসায় গৃহপরিচারিকার কাজ করে জীবিকা নির্বাহ শুরু করেন। অধ্যাপক পিকারিং হাওয়ার্ড করেজ অবজারভেটরিতে তার পুরুষ সহকারীর কাজে আশাহত হন এবং উইলিয়ামিনাকেই তার মহকারী হিসেবে নিয়োগ করেন।

১৮৮১ সাল থেকে উইলিয়ামিনা মানমন্দিরে ক্লার্ক হিসেবে কাজ শুরু করেন। সেখানে থাকাকালীন সময়ে তিনি তারার বর্ণালী বিশ্লেষণের মাধ্যমে তাতে যে পরিমাণ হাইড্রোজেনের অস্তিত্ব থাকার প্রমাণ পাওয়া যায় তার উপর ভিত্তি করে উক্ত তারার জন্য একটি বর্ণ নির্ধারণের কাজে কর্তৃপক্ষকে প্রচুর সহায়তা করেন। "এ" শ্রেণীর তারাতে হাউড্রোজেন সবচেয়ে বেশি, "বি"-তে এর চোয়ে কম এবং এভাবে চলতে থাকবে। পরবর্তীতে অ্যানি জাম্প ক্যানন এই বর্ণায়িতকরণের পদ্ধতির আরো উন্নতি সাধন করে তাপমাত্রার ভিত্তিতে একটি প্রতীকায়ন ব্যবস্থার সূচনা ঘটিয়েছিলেন।

ফ্লেমিং তারার তালিকা তৈরীতে প্রত্যক্ষ অবদান রাখেন এবং এই তালিকাটিই হেনরি ড্র্যাপার তালিকা হিসেবে প্রকাশিত হয়। মাত্র ৯ বছরে ১০,০০০ এরও বেশি তারার তালিকা তৈরি করেছিলেন। এই গবেষণা কাজের সময় তিনি ৫৯টি গ্যাসীয় নীহারিকা, ৩১০ এরও বেশি বিষমতারা এবং ১০টি নবতারা আবিষ্কার করেন। ১৯০৭ সালে তিনি ২২২ টি বিষমতারার একটি তালিকা প্রকাশ করেন যার সবগুলোই তিনি আবিষ্কার করেছিলেন।

১৯৮৮ সালে মিসেস. ফ্লেমিং হার্ভার্ড প্লেটের উপর একটি হর্সহেড নীহারিকা আবিষ্কার করেন  যার নাম কখন ছিল বি২৩১২। এটি একটি উজ্জ্বল নীহারিকা ছিল পরবর্তীকালে যার নাম দেয়া হয়েছে আইসি-৪৩৪। তিনি বলেন যে এই নীহারিকার একটি একটি অর্ধবৃত্তাকার indentation। তিনিউ আবিষ্কার করেন যে এর ব্যাস ৫ মিনিট এবং জেটা অরিয়নিস নামক তারাটি থেকে তা ৩০ মিনিট দূরত্বে অবস্থিত।

## সম্মাননা
* ফ্লেমিং নামে চাঁদের একটি আগ্নেয়গিরির জ্বালামুখের নামকরণ যৌথভাবে আলেকজান্ডার ফ্লেমিং এবং তার নামানুসারে করা হয়েছে।

## তথ্যসূত্র

## বহিঃসংযোগ

* ঊনবিংশ শতাব্দীর হর্সহেড নীহারিকা

বিষয়শ্রেণী:১৮৫৭-এ জন্ম
বিষয়শ্রেণী:১৯১১-এ মৃত্যু
বিষয়শ্রেণী:ইংরেজ জ্যোতির্বিজ্ঞানী
বিষয়শ্রেণী:স্কটীয় জ্যোতির্বিজ্ঞানী
বিষয়শ্রেণী:মার্কিন জ্যোতির্বিজ্ঞানী
বিষয়শ্রেণী:নারী জ্যোতির্বিজ্ঞানী
বিষয়শ্রেণী:মার্কিন নারী বিজ্ঞানী
জেট প্রপালশন ল্যাবরেটরি

**জেট প্রপালশন ল্যাবরেটরি** ন্যাশনাল অ্যারোনটিক্‌স অ্যান্ড স্পেস অ্যাডমিনিস্ট্রেশন বা নাসা'র জন্য মনুষ্যবিহীন নভোযান তৈরি এবং পরিচালনা করে থাকে। যুক্তরাষ্ট্রের ক্যালিফোর্নিয়ার পাসাডেনায় এটি অবস্থিত। অবশ্য এই কাজটি জেপিএল লা কানাডা ফ্লিনট্রিজ নামক অন্য একটি সংস্থার সাথে মিলিতভাবে করে থাকে। এটি যুক্তরাষ্ট্রের লস অ্যাঞ্জেল্‌সে অবস্থিত।

## ইতিহাস

## অভিযানসমূহ
* এক্সপ্লোরার প্রোগ্রাম
* মেরিনার প্রোগ্রাম
* পায়েনিয়ার প্রোগ্রাম
* ভাইকিং প্রোগ্রাম
* ভয়েজার প্রোগ্রাম
* ম্যাগিলান প্রোব
* গ্যালিলিও প্রোব
* ডিপ স্পেস ১ + ডিপ স্পেস ২
* মার্স গ্লোবাল সার্ভেয়ার
* মার্স ক্লাইমেট অরবিটার
* ক্যাসিনি-হাইগেন্‌স
* স্টারডাস্ট
* মার্স অডিসি
* মার্স পাথফাইন্ডার
* মার্স এক্সপ্লোরেশন রোভার মিশন
* স্পিটজার স্পেস টেলিস্কোপ
* মার্স রিকনেসেন্স অরবিটার

## পরিচালকদের তালিকা
* ডঃ থিওডোর ভন কারমান, ১৯৩৮ - ১৯৪৪
* ডঃ ফ্রাঙ্ক ম্যালিনা, ১৯৪৪ - ১৯৪৬
* ডঃ লুই ডান, ১৯৪৬ - অক্টোবর ১, ১৯৫৪
* ডঃ উইলিয়াম হাইওয়ার্ড পিকারিং, অক্টোবর ১, ১৯৫৪ - মার্চ ৩১, ১৯৭৬
* ডঃ ব্রুস সি. মারে, এপ্রিল ১, ১৯৭৬ - জুন ৩০, ১৯৮২
* ডঃ লিউ অ্যালেন, জুনিয়র, জুলাই ২২, ১৯৮২ - ডিসেম্বর৩১, ১৯৯০
* ডঃ এডওয়ার্ড সি. স্টোন, জানুয়ারি ১, ১৯৯১ - এপ্রিল ৩০, ২০০১
* ডঃ চার্লস এলাচি, মে ১, ২০০১ - জুন ৩০ , ২০১৬
## তথ্যসূত্র

## বহিঃসংযোগ

* JPL's official site

বিষয়শ্রেণী:নাসা
বিষয়শ্রেণী:১৯৩০-এ প্রতিষ্ঠিত
বিষয়শ্রেণী:গবেষণাগার
বিষয়শ্রেণী:ক্যালিফোর্নিয়ার পরীক্ষাগার
বিষয়শ্রেণী:নাসার বিশেষ উদ্দেশ্যসাধক কেন্দ্র
স্মৃতিবর্ধনবিদ্যা

**স্মৃতিবর্ধনবিদ্যা** বা Mnemonic (উচ্চারণ: ) এক ধরনের স্মৃতি সহায়িকা যা পুরোপুরিই শিক্ষা সংশ্লিষ্ট কাজে ব্যবহৃত হয়। মানুষের মন অর্থহীন শত শত ধারাবাহিক উপাত্তও মনে রাখতে পারেনা, কিন্তু যদি উপাত্তের মধ্যে স্থান-কাল, ব্যক্তি বা অন্য বিশেষ কোন উপাদান সংশ্লিষ্ট অর্থ নিহিত থাকে তবে তা সহজেই তার মনে গেঁথে যায়। এই মূলনীতির উপর ভিত্তি করেই স্মৃতিবর্ধনবিদ্যা কাজ শুরু করে থাকে। এই বিদ্যা কেবলমাত্র পৌনঃপুনিকতা নির্ভর নয় বরং আত্মস্থ উপাত্তের তালিকা এবং সহজে মনে রাখার মূলগত পদ্ধতির মধ্যে সমন্বয় সাধনের উপর এর সফলতা অনেকাংশেই নির্ভর করে। অর্থাৎ মানব মনে একটি অর্থবহ ধারাবাহিকতার আবহ সৃষ্টি করাই এই বিদ্যার প্রাথমিক কাজ। এই ধারাবাহিকতার সাথে সম্মিলন ঘটতে হয় মানুষটির শব্দার্থবিদ্যার প্রসারের। এভাবে প্রয়োজনীয় সবকিছুর সামঞ্জস্যপূর্ণ সমন্বয়ের মাধ্যমেই এটি একটি সক্রিয় স্মৃতি সহায়িকা হিসেবে আত্মপ্রকাশ করতে পারে।
thumb|নাকেল স্মৃতিবর্ধন পদ্ধতি হাত মুষ্টি করে আঙুলের গোড়া ও দুটি আঙুলের মধ্যবর্তী নিচু স্হানে বছরের মাসের দিনের বিন্যাস করে মনে রাখা যায়।
*Mnemonic* শব্দটি প্রাচীন গ্রীক শব্দ μνημονικός থেকে উৎপত্তি লাভ করেছে যার অর্থ "স্মৃতি সংক্রান্ত"। এর সাথে নিমোসাইন (Mnemosyne) শব্দটি সংশ্লিষ্ট যার অর্থ "স্মৃতিচিহ্ন"। গ্রিক পুরাণে নিমোসাইন হল মূসার মা'র নাম। এই দুইটি শব্দই আবার "নেমা" (Mnema) শব্দটিকে নির্দেশ করে। এর অর্থও স্মৃতি। স্মৃতিবর্ধনবিদ্যা চর্চার প্রথম যে দলিলটি পাওয়া যায় তা হলো সিসারো রচিত দ্য ওরেটর গ্রন্থে উল্লেখিত স্থানের পদ্ধতি।

## তথ্যসূত্র


## বহিঃসংযোগ
* AOPA Online - Mnemonics
* Medical Mnemonics.com: World's Database of Medical Mnemonics
* Mnemonics Collection for Students 
* Mnemonic-device.com

বিষয়শ্রেণী:স্মৃতিবর্ধনবিদ্যা
বিষয়শ্রেণী:শিক্ষা প্রযুক্তি
বিষয়শ্রেণী:শিক্ষা দর্শন
বিষয়শ্রেণী:মানসিক প্রশিক্ষণ

বিষয়শ্রেণী:স্মৃতিবিদ্যা
বিষয়শ্রেণী:শিখন পদ্ধতি
বিষয়শ্রেণী:স্মৃতি
সিসারো

frame|৬০ বছর বয়সী সিসারো, একটি প্রাচীন মার্বেল আবক্ষ মূর্তি থেকে
**মার্কুস তুল্লিউস কিকেরো** (, ; ৩রা জানুয়ারি ১০৬ খ্রী.পূ. – ৭ই ডিসেম্বর ৪৩ খ্রী.পূ.) ছিলেন একজন রোমক রাষ্ট্রনায়ক, আইনজীবী, পণ্ডিত, দার্শনিক, বাগ্মী ও লেখক। তাঁকে অনেকেই লাতিন ভাষার শ্রেষ্ঠ বাগ্মী এবং প্রবন্ধ রচয়িতা হিসেবে আখ্যা দিয়ে থাকেন।

## জীবনী
thumb|right|150px|মার্কাস টুলিয়াস সিসারো
খৃস্টপূর্ব প্রথম শতাব্দীর শেষভাগের সবচেয়ে উল্লেখযোগ্য ঘটনা ছিল প্রজাতান্ত্রিক রাষ্ট্রব্যবস্থার জয়যাত্রা। সিসারো নিজে একজন আদর্শবাদী রাজনৈতিক তত্ত্ব বিশারদ হিসেবে সবসময়ই প্রজাতন্ত্রের দীর্ঘায়ু কামনা করতেন এবং বিভিন্নভাবে উৎসাহ যোগাতেন। একজন বাস্তববাদী কূটনীতিবিদ হওয়া সত্ত্বেও তাকে বেশ কয়েকবার নীতির পরিবর্তন করতে হয়; অবশ্য এর কারণ ছিল পরিবর্তনশীল রাজনৈতিক আবহ। তা সত্ত্বেও তিনি ছিলেন প্রজাতন্ত্রের প্রথম সারির একজন নাগরিক। অস্থিরতা, যদিও তা একজন রাজনীতিবিদের জন্য খুবই স্বাভাবিক, তবুও এটি বিরাজ করেছিলো তার সমগ্র জীবন ব্যাপী।

### জন্ম এবং পরিবার

## রচনাবলী
### বইসমূহ
অন ফ্রেন্ডশিপ

### বক্তৃতাসমূহ

### পত্রসমূহ
সিসারো কর্তৃক অন্যদের লেখা প্রায় ৮০০ টি এবং সিসারোর কাছে লেখা প্রায় ১০০ টি চিঠি বর্তমানে পাওয়া যায়।

* (৬৮ খ্রিস্টপূর্ব-৪৩ খ্রিস্টপূর্ব) *[[এপিস্টুলি অ্যাড অ্যাটিকাম]]* (*অ্যাটিকাসের কাছে*)
* (৫৯ খ্রিস্টপূর্ব-৫৪ খ্রিস্টপূর্ব) *[[এপিস্টুলি অ্যাড কুইন্টাম ফ্র্যাট্রেম]]* (*ভাইয়ের কাছে লিখিত*)
* (৪৩ খ্রিস্টপূর্ব) *[[এপিস্টুলি অ্যাড ব্রুটাম]]* (*ব্রুটাসের কাছে লিখিত*)
* (৪৩ খ্রিস্টপূর্ব) *[[এপিস্টুলি অ্যাড ফ্যামিলিয়ার্‌স]]* (*বন্ধুদের কাছে লিখিত*)

## আধুনিক ফিকশনে সিসারো
* *[[জুলিয়াস সিজার (নাটক)|জুলিয়াস সিজার]]*, - উইলিয়াম শেক্সপিয়ার
* *[[মাস্টার্‌স অফ রোম]]* - কলিন ম্যাককলোউ
* *[[রোম (টিভি সিরিজ)|রোম]]* (চরিত্র: মার্কাস টুলিয়াস সিসারো)
* *[[রোমা সাব রোসা]]* - স্টিভেন সেইলর

## আরও দেখুন
* মার্কাস টুলিয়াস টিরো

## তথ্যসূত্র

## সহায়ক গ্রন্থসমূহ
## বহিঃসংযোগ

বিষয়শ্রেণী:লাতিন লেখক
বিষয়শ্রেণী:রাজনৈতিক তত্ত্ব বিশারদ
বিষয়শ্রেণী:রোমান প্রজাতন্ত্রের কনসাল
বিষয়শ্রেণী:শেক্সপিয়ার কর্তৃক উল্লেখিত ঐতিহাসিক ব্যক্তি
বিষয়শ্রেণী:খ্রিস্টপূর্ব ১০৬-এ জন্ম
বিষয়শ্রেণী:খ্রিস্টপূর্ব ৪৩-এ মৃত্যু
বিষয়শ্রেণী:খ্রিস্টপূর্ব ১ম শতাব্দীর দার্শনিক
বিষয়শ্রেণী:ধারালো অস্ত্র দ্বারা মৃত্যু
বিষয়শ্রেণী:খ্রিস্টপূর্ব ১ম শতাব্দীতে মৃত্যুদণ্ড কার্যকর হওয়া ব্যক্তি
বিষয়শ্রেণী:খ্রিস্টপূর্ব ১ম শতাব্দীর লাতিন ভাষার লেখক
বিষয়শ্রেণী:সিসারো
গাণিতিক প্রতীক-চিহ্নাদি

:*আরও দেখুন [[গাণিতিক চিহ্নের সারণি]]।*

**গাণিতিক প্রতীক-চিহ্নাদি** বা **গাণিতিক নোটেশন** (Mathematical notation) গণিত, ভৌত বিজ্ঞান, প্রকৌশল, এবং অর্থশাস্ত্রে ব্যবহার করা হয়। এই প্রতীক-চিহ্নগুলো সরল প্রতীকধর্মী হতে পারে, যেমন - ১, ২, ইত্যাদি। এরা জটিল হতে পারে, যেমন - \sin, +, ইত্যাদি ফাংশন-ভিত্তিক প্রতীকসমূহ থেকে শুরু করে lim, ''dy/dx'', সমীকরণ, চলক, ইত্যাদি।

বিষয়শ্রেণী:গাণিতিক অঙ্কপাতন
বিষয়শ্রেণী:১৬শ শতাব্দীর উদ্ভাবন
গাণিতিক সৌন্দর্য

[300px|right|thumb|"গাণিতিক সৌন্দর্য"-এর একটি উদাহরণ —[পিথাগোরাসের উপপাদ্য-এর একটি সহজ এবং রুচিশীল প্রমাণ।]]
[300px|right|thumb|[ম্যান্ডেলব্রট সেট-এর পরিসীমা]]
[right|300px|thumb|'''ফ্র্যাক্‌টাল শিল্পকলার''' একটি সাধারণ উদাহরণ, [ম্যান্ডেলব্রট সেট]]
বেশির ভাগ গণিতবিদ তাদের কাজে নান্দনিক তৃপ্তি খুঁজে পান। তারা গণিত বা গণিতের কোন নির্দিষ্ট রূপকে "সুন্দর" উপাধি দিয়ে এই তৃপ্তি প্রকাশ করেন। কখনো কখনো গণিতবিদেরা গণিতকে শিল্পের সাথে, নিদেনপক্ষে একধরনের সৃষ্টিশীল কাজের তুলনা করে থাকেন। গণিতের সাথে সঙ্গীত ও কবিতা-র তুলনাও বিরল নয়।

বারট্রান্ড রাসেল গণিতের সৌন্দর্যকে এভাবে প্রকাশ করেন:

সঠিক দৃষ্টিতে দেখলে গণিত শুধু তথ্য নয়, বরং এক পরম সৌন্দর্য ধারণ করে, যে সৌন্দর্য ভাস্কর্যের মত শীতল ও নিরাভরণ, যা আমাদের চরিত্রের দুর্বল দিককে আকর্ষণ করে না, যা চিত্রকর্ম বা সঙ্গীতের মত জমকালো সাজসজ্জাবহুল নয়, কিন্তু তারপরেও যেটি মহিমান্বিতভাবে বিশুদ্ধ, এবং যেটি এমন এক কঠোর উৎকর্ষের সামর্থ্য রাখে, যা কেবলমাত্র সর্বশ্রেষ্ঠ শিল্পকর্মের পক্ষেই উপস্থাপন করা সম্ভব। কবিতার মত গণিতেও নিশ্চিতভাবেই পুলক, পরমানন্দ এবং মানুষের চেয়ে বড় কিছুর আভাসের বিশুদ্ধ নির্যাস পাওয়া সম্ভব, যা হল চরম উৎকর্ষের কষ্টিপাথর।

পল এর্ডশ গণিতের অনির্বচনীয়তা (ineffability) সম্পর্কে তাঁর মত দেন এভাবে: 

সংখ্যা সুন্দর কেন? এ যেন বেটহোফেনের নবম ঐকতানিক সঙ্গীত (সিম্ফনি) সুন্দর কেন, তা জিজ্ঞেস করার মত। যদি আপনি সংখ্যা কেন সুন্দর তা বুঝতে না পারেন, তাহলে অন্য কেউ আপনাকে তা বলে দিতে পারবে না। আমি জানি যে সংখ্যা সুন্দর। যদি সংখ্যা সুন্দর না হয়, তাহলে অন্য কোনও কিছুই সুন্দর নয়।

## আরও দেখুন

* সোনালী অনুপাত
* গণিতের দর্শন


## তথ্যসূত্র

## বহিঃসংযোগ
*গণিত, কাব্য ও সৌন্দর্য
*গণিত কি সুন্দর?
*গণিতের সৌন্দর্য
*জাস্টিন মুলিন্স
*এডনা সন্ত ভিনসেন্ট মিলেই (কবিতা)
*Terence Tao, ''ভালো গণিত কি?''
*''গাণিতিক রোমান্স''

বিষয়শ্রেণী:প্রাথমিক গণিত
বিষয়শ্রেণী:গণিতের দর্শন
বিষয়শ্রেণী:নন্দনতত্ত্ব
বিষয়শ্রেণী:নান্দনিক সৌন্দর্য
বিষয়শ্রেণী:গাণিতিক পরিভাষা
গণিত শিক্ষা

থাম্ব|হেলসিঙ্কি ইউনিভার্সিটি অব টেকনোলোজিতে একজন প্রভাষক গণিত-বিষয়ক বক্তব্য রাখছেন
গণিতের শিক্ষাদান ও শিক্ষাগ্রহণ সম্পর্কিত যাবতীয় পদ্ধতি ও প্রতিষ্ঠিত রেওয়াজ বা রীতিনীতি **গণিত শিক্ষা** বিষয়ের আওতাধীন। এছাড়া গণিত প্রশিক্ষকেরা শিক্ষাপ্রদান সহজ করে এমন হাতিয়ারের ব্যাপারেও আগ্রহী।

## লক্ষ্য
[থাম্ব|অঙ্ক করারত অবস্থায় একটি বালক, [গিনি-বিসাউ, ১৯৭৪ ]]
ঐতিহাসিক যুগভেদে বিভিন্ন সংস্কৃতি ও দেশে গণিত শিক্ষা প্রদানকারীরা নানা ধরনের লক্ষ্য অর্জন করতে চেয়েছেন। এগুলির মধ্যে রয়েছে:
* সমস্ত ছাত্রকে প্রাথমিক সাংখ্যিক ধারণাগুলি শেখানো
* বেশির ভাগ ছাত্রকে বাস্তবে কাজে লাগে এমন গণিত, যেমন = পাটিগণিত, প্রাথমিক বীজগণিত, সমতল জ্যামিতি ও ঘন জ্যামিতি, ত্রিকোণোমিতি শেখানো, যাতে তারা বড় হয়ে এগুলি বিভিন্ন পেশায় কাজে লাগাতে পারে।
* খুব কম বয়সেই সেট, ফাংশন, ইত্যাদি বিমূর্ত ধারণাগুলির সাথে পরিচয় করিয়ে দেওয়া। 
* স্বতঃসিদ্ধ ব্যবস্থা ও যৌক্তিক আরোহী পদ্ধতির উদাহরণ হিসেবে ইউক্লিডীয় জ্যামিতি এবং এরকম কিছু বিশেষ গাণিতিক ক্ষেত্রের উপর শিক্ষাদান। 
* যেসব ছাত্র বিজ্ঞান-ভিত্তিক ক্যারিয়ার নির্মাণে আগ্রহী, তাদেরকে উচ্চতর গণিত শেখানো।

* উপাত্তভিত্তিক সিদ্ধান্তগ্রহণ (heuristics) এবং অন্যান্য সমস্যা-সমাধানের কৌশলগুলির সাহায্যে কীভাবে অজানা সমস্যার সমাধান করা যায়, তার শিক্ষা

## তথ্যসূত্রের তালিকা

বিষয়শ্রেণী:গণিত শিক্ষা
বিষয়শ্রেণী:গাণিতিক বিজ্ঞান পেশা
ইয়োহানেস ইয়েনসেন

থাম্ব|১৯০২ সালে ইয়োহানেস ইয়েনসেন
**ইয়োহানেস ভিলহেল্ম ইয়েনসেন** (জানুয়ারি ২০, ১৮৭৩ – নভেম্বর ২৫, ১৯৫০) একজন ডেনীয় ঔপন্যাসিক, কবি এবং প্রাবন্ধিক। তিনি ১৯৪৪ সালে সাহিত্যে নোবেল পুরস্কার পান। তার সাহিত্যে ডারউনের তত্ত্ব অনুসারে মানব বিবর্তনের ধারায় মানুষের উন্নতি প্রাধান্য পেয়েছে। তার সবচেয়ে বিখ্যাত সাহিত্যকর্মের মধ্যে রয়েছে: কংগেন্‌স ফাল্ড (১৯০০ - ০১) যা নেদার‌ল্যান্ডের সাহিত্যে সবচেয়ে বিখ্যাত ঐতিহাসিক উপন্যাস এবং ডেন লাংগে রেজসে (১৯০৮ - ২২) যাতে তিনি বাইবেলে উল্লেখিত কাহিনীসমূহকে বিবর্তনবাদের প্রেক্ষিতে পুনরায় ফুটিয়ে তুলেছেন।

## জীবন
ইয়েনসেন ডেনমার্কের উত্তর জুটল্যান্ডের অন্তর্গত হিমারল্যান্ডের *ফারসো* গ্রামে জন্মগ্রহণ করেন। তার বাবা *হান্স ইয়েনসেন* ছিলেন জেলার পশু চিকিৎসক। মা'র নাম *মারি ক্রিস্টিন ইয়েনসেন*। পরিবারের দ্বিতীয় সন্তান ছিলেন তিনি। ১১ বছর বয়স পর্যন্ত মায়ের কাছে শিক্ষা লাভ করেন। ১৮৯৩ সালে ক্যাথেড্রাল স্কুল অফ ভাইবর্গ থেকে স্নাতক সম্পন্ন করার পর তখন থেকে ১৮৯৮ সাল পর্যন্ত ইউনিভার্সিটি অফ কোপেনহেগেন-এ চিকিৎসা শাস্ত্রের উপর পড়াশোনা করেন। এই শিক্ষা, যার মধ্যে উদ্ভিদবিজ্ঞান, প্রাণিবিজ্ঞান, পদার্থবিজ্ঞান এবং রসায়নের প্রাথমিক জ্ঞান অন্তর্ভুক্ত ছিল, তার সাহিত্যচর্চায় সুদূরপ্রসারী এবং নিগূঢ় প্রভাব ফেলে। ১৮৯৬ থেকে ১৮৯৮ সালের মধ্যে তিনি জীবনের প্রথম দুইটি উপন্যাস রচনা করেন এবং এই সময়েই যুক্তরাষ্ট্র ভ্রমণে যান যা তার পড়াশোনায় কিছুটা বিঘ্ন ঘটায়। জেনসেন কিছু প্রেমের উপন্যাস এবং গোয়েন্দা উপন্যাসের একটি সিরিজ রচনা করেছিলেন। এই রচনাগুলো একটি সাপ্তাহিক পত্রিকায় আইভার লাইকি ছদ্মনামে প্রকাশিত হয়। তিনি পলিটকেন পত্রিকার একজন সংবাদদাতা ছিলেন। স্পেনিশ-অ্যামেরিকান যুদ্ধের সময় তিনি স্পেন থেকে যুদ্ধের নিয়মিত সংবাদদাতার ভূমিকা পালন করেন। ১৯০৪ সালে *এল্‌স মেরি উলরিককে* বিয়ে করেন। পারিবারিক জীবনে তিনি তিন ছেলের জনক ছিলেন।

## তথ্যসূত্র

## বহিঃসংযোগ
* আত্মজীবনী
* জেনসেনের জীবনী ও কর্ম

বিষয়শ্রেণী:১৮৭৩-এ জন্ম
বিষয়শ্রেণী:১৯৫০-এ মৃত্যু
বিষয়শ্রেণী:ডেনীয় সাহিত্যিক
বিষয়শ্রেণী:নোবেল বিজয়ী সাহিত্যিক
বিষয়শ্রেণী:২০শ শতাব্দীর প্রাবন্ধিক
বিষয়শ্রেণী:ডেনীয় নোবেল বিজয়ী
দ্য নিউ ইয়র্ক টাইমস

***দ্য নিউ ইয়র্ক টাইমস*** (***The New York Times***) মার্কিন যুক্তরাষ্ট্রের নিউ ইয়র্ক শহর থেকে প্রকাশিত একটি দৈনিক পত্রিকা। আর্থার অক্‌স সুল্‌ৎসবার্গার প্রকাশক এবং এর মালিক দ্য নিউ ইয়র্ক টাইম্‌স কোম্পানি। কোম্পানিটি আরও ১৫টি সংবাদপত্র প্রকাশ করে, যাদের মধ্যে *[[ইন্টারন্যাশনাল হেরাল্ড ট্রিবিউন]]* ও *[[বস্টন গ্লোব]]* অন্যতম। *দ্য নিউ ইয়র্ক টাইম্‌স* যুক্তরাষ্ট্রের সর্ববৃহৎ মেট্রোপলিটান পত্রিকা। কাঠখোট্টা অবয়ব ও অঙ্গসজ্জার জন্য পত্রিকাটির ডাকনাম "the Gray Lady", তবে এটিই যুক্তরাষ্ট্রের সবচেয়ে গুরুত্বপূর্ণ দৈনিক, এবং একে দেশটির "ঘটনাধারী পত্রিকা" বা "newspaper of record" বলে অভিহিত করা হয়।  অনেকে পত্রিকাটিকে ছোট করে "টাইম্‌স" নামে ডাকেন, তবে এতে *[[দ্য টাইম্‌স]]* (The Times) নামে যুক্তরাজ্য থেকে প্রকাশিত দৈনিকটির নামের সাথে বিভ্রান্তি ঘটার সম্ভাবনা থাকে।
## ইতিহাস
১৮৫১ খ্রিস্টাব্দের ১৮,সেপ্টেম্বর “ইউইয়র্ক ডেইলি টাইমস্” নামে প্রথম সংখ্যাটি প্রকাশিত হয়।

## তথ্যসূত্র


বিষয়শ্রেণী:মার্কিন যুক্তরাষ্ট্রের দৈনিক সংবাদপত্র
বিষয়শ্রেণী:ইংরেজি দৈনিক পত্রিকা
বিষয়শ্রেণী:পিবডি পুরস্কার বিজয়ী
বিষয়শ্রেণী:দ্য নিউ ইয়র্ক টাইমস
বিষয়শ্রেণী:১৮৫১-এ নিউ ইয়র্ক অঙ্গরাজ্যে প্রতিষ্ঠিত
বিষয়শ্রেণী:নিউ ইয়র্ক শহরের দৈনিক সংবাদপত্র
বিষয়শ্রেণী:মার্কিন যুক্তরাষ্ট্রের জাতীয় সংবাদপত্র
বিষয়শ্রেণী:পডকাস্টিং কোম্পানি
বিষয়শ্রেণী:১৮৫১-এ প্রতিষ্ঠিত সংবাদপত্র
বিষয়শ্রেণী:ব্যাখ্যামূলক সাংবাদিকতায় পুলিৎজার পুরস্কার বিজয়ী
বিষয়শ্রেণী:আন্তর্জাতিক প্রতিবেদনে পুলিৎজার পুরস্কার বিজয়ী
বিষয়শ্রেণী:জাতীয় প্রতিবেদনে পুলিৎজার পুরস্কার বিজয়ী
বিষয়শ্রেণী:পুলিৎজার পুরস্কার বিজয়ী সংবাদপত্র
বিষয়শ্রেণী:টর ওনিওন পরিষেবা
কোপেনহেগেন বিশ্ববিদ্যালয়

**ইউনিভার্সিটি অফ কোপেনহেগেন** () কোপেনহেগেনে অবস্থিত ডেনমার্কের বৃহত্তম এবং প্রাচীনতম বিশ্ববিদ্যালয় এবং গবেষণা প্রতিষ্ঠান। এটি ১৪৭৯ সালে প্রতিষ্ঠিত।

## অনুষদসমূহ
* ধর্মতত্ত্ব
* আইন
* বিজ্ঞান
* মানবিক
* সামাজিক বিজ্ঞান
* স্বাস্থ্য বিজ্ঞান

## তথ্যসূত্র

## বহিঃসংযোগ
* কোপেনহেগেন বিশ্ববিদ্যালয়ের ওয়েবসাইট 
* ধর্মতত্ত্ব অনুষদের ওয়েবসাইট 
* আইন অনুষদের ওয়েবসাইট 
* সামাজিক বিজ্ঞান অনুষদের ওয়েবসাইট 
* স্বাস্থ্য বিজ্ঞান অনুষদের ওয়েবসাইট 
* মানবিক অনুষদের ওয়েবসাইট 
* বিজ্ঞান অনুষদের ওয়েবসাইট

বিষয়শ্রেণী:ডেনমার্কের বিশ্ববিদ্যালয়
বিষয়শ্রেণী:১৪৭৯-এ ইউরোপে প্রতিষ্ঠিত
বিষয়শ্রেণী:১৫শ শতাব্দীতে প্রতিষ্ঠিত শিক্ষাপ্রতিষ্ঠান
বিষয়শ্রেণী:১৫শ শতাব্দীতে ইউরোপে প্রতিষ্ঠিত
অস্ট্রেলিয়ার বিশ্ববিদ্যালয়ের তালিকা

## বিশ্ববিদ্যালয়সমূহ
### জাতীয়
* অস্ট্রেলিয়ান ক্যাথলিক বিশ্ববিদ্যালয়, উত্তর সিডনি
* ইউনিভার্সিটি অফ নটরডেম অস্ট্রেলিয়া, ফ্রেম্যান্টল, ব্রুম এবং সিডনি

### [[অস্ট্রেলীয় রাজধানী অঞ্চল]]

* অস্ট্রেলিয়ান ন্যাশনাল ইউনিভার্সিটি, ক্যানবেরা

### [[নিউ সাউথ ওয়েল্‌স]]
* চার্লস স্টার্ট ইউনিভার্সিটি, ব্যথার্স্ট, ওয়াগা ওয়াগা, অ্যালবারি, ডাবো, অরেঞ্জ, ক্যানবেরা
* ম্যাকুয়ারি বিশ্ববিদ্যালয়, সিডনি
* ইউনিভার্সিটি অফ নিউ ইংল্যান্ড, আরমিডাল
* নিউ সাউথ ওয়েল্‌স বিশ্ববিদ্যালয়, সিডনি, ক্যানবেরা, সিঙ্গাপুর
* ইউনিভার্সিটি অফ নিউ ক্যাস্‌ল, নিউ ক্যাস্‌ল, অউরিম্বাহ্‌, পোর্ট ম্যাকুয়ারি
* সাউদার্ন ক্রস ইউনিভার্সিটি, কফ্‌স হারবার, লিসমোর, টুইড হেড্‌স
* সিডনি বিশ্ববিদ্যালয়, সিডনি, অরেঞ্জ
* ইউনিভার্সিটি অফ টেকনোলজি, সিডনি
* ওয়েস্টার্ন সিডনি বিশ্ববিদ্যালয়
* ওলংগং বিশ্ববিদ্যালয়

### [[ভিক্টোরিয়া (অস্ট্রেলিয়া)|ভিক্টোরিয়া]]

* বালারাট বিশ্ববিদ্যালয়, বালারাট
* ডিকিন বিশ্ববিদ্যালয়, গিলং, মেলবোর্ন, ওয়ারনাম্বুল
* লা ট্রোব বিশ্ববিদ্যালয়, মেলবোর্ন, অ্যালবারি-ওডংগা, বেনডিগো, বিচওয়ার্থ, শেপার্টন, মিলডুরা, মাউন্ট বুলার
* মেলবোর্ন বিশ্ববিদ্যালয়, মেলবোর্ন, শেপার্টন
* মোনাশ বিশ্ববিদ্যালয়, মেলবোর্ন, চার্চিল (জিপ্‌সল্যান্ড), পেনিনসুলা (ফ্রাঙ্কস্টন)
* আরএমআইটি বিশ্ববিদ্যালয় (প্রাক্তন '''রয়েল মেলবোর্ন ইনস্টিটিউট অফ টেকনোলজি)
* সুইনবার্ন ইউনিভার্সিটি অফ টেকনোলজি, মেলবোর্ন
* ভিক্টোরিয়া ইউনিভার্সিটি অফ টেবনোলজি, মেলবোর্ন

### [[কুইন্সল্যান্ড]]

* বন্ড বিশ্ববিদ্যালয়, গোল্ড কোস্ট
* সেন্ট্রাল কুইন্সল্যান্ড বিশ্ববিদ্যালয়, বান্ডাবার্গ, গ্ল্যাডস্টোন, ম্যাকয় এবং রকহাম্পটন
* গ্রিফিথ বিশ্ববিদ্যালয়, ব্রিসবেন এবং গোল্ড কোস্ট
* জেমস কুক বিশ্ববিদ্যালয়, টাউন্‌সভিল এবং কেয়ার্নস
* কুইন্সল্যান্ড ইউনিভার্সিটি অফ টেকনোলজি, ব্রিসবেন
* সাউদার্ন কুইন্সল্যান্ড বিশ্ববিদ্যালয়, টুউম্বা
* দি সানশাইন কোস্ট বিশ্ববিদ্যালয়, সানশাইন কোস্ট

### পূর্ণ তালিকা
* ACT
* NSW
* NT
* Queensland
* SA
* Tasmania
* Victoria
* WA

## বিশ্ববিদ্যালয়সমূহের শ্রেণিবিভাজন
* অস্ট্রেলিয়ান ভাইস-চ্যান্সেলর্‌স কমিটি - উচ্চশিক্ষা নিয়ন্ত্রণের প্রধান কেন্দ্র

## বহিঃসংযোগ
* Australian-Universities.com  - অস্ট্রেলিয়ার বিশ্ববিদ্যালয়সমূহের র‌্যাংকিং
* Australian tertiary education - Australian tertiary education information.

বিষয়শ্রেণী:বিশ্ববিদ্যালয় ও কলেজের তালিকা
বিষয়শ্রেণী:অস্ট্রেলিয়ার বিশ্ববিদ্যালয়
বিষয়শ্রেণী:দেশ অনুযায়ী বিশ্ববিদ্যালয় ও কলেজের তালিকা
উমর ইবনে আবদুল আজিজ

**উমর ইবনে আবদুল আজিজ** ( জন্ম : ২ নভেম্বর ৬৮২, ২৬ সফর ৬৩ হিজরি; মৃত্যু : ০৫ ফেব্রুয়ারি ৭২০, ১৬ রজব ১০১ হিজরি) () উমাইয়া বংশীয় একজন শাসক। উমাইয়া বংশীয় অন্যান্য শাসকদের মতো তাকেও মুসলিম জাহানের খলিফা হিসেবে গণ্য করা হয়। খুলাফায়ে রাশেদিন এর চার খলিফার সাথে তুলনা করতে গিয়ে অনেকে তাকে ইসলামের **পঞ্চম** খলিফা বলে থাকেন। তাকে **'উমাইয়া সাধু**'বলা হয়। তিনি ইসলামের ইতিহাসে দ্বিতীয় উমর নামে পরিচিত ছিলেন। তাকে ইসলামের প্রথম মুজাদ্দিদ বলে গণ্য করা হয়।

## প্রারম্ভিক জীবন
উমর সম্ভবত ৬৮০ নাগাদ মদীনায় জন্মগ্রহণ করেন। তার পিতা আবদুল আজিজ ইবনে মারওয়ান শহরের ধনী উমাইয়া গোত্রের সদস্য ছিলেন এবং তার মা উম্মে আসিম বিনতে আসিম খলিফা উমর ইবনে আল-খাত্তাবের (রাজত্বকাল ৬৩৪-৬৪৪) নাতনি ছিলেন। খলিফা উমরের কাছ থেকে তার উত্তরাধিকার পরবর্তীতে দ্বিতীয় উমর এবং ঐতিহ্যবাহী মুসলিম উৎসগুলি তাকে অন্যান্য উমাইয়া শাসকদের থেকে আলাদা করার জন্য অনেক বেশি জোর দিয়েছে। তাঁর জন্মের সময়, উমাইয়াদের আরেকটি শাখা, সুফিয়ানিরা দামেস্ক থেকে খিলাফত শাসন করেছিল। যখন খলিফা প্রথম ইয়াজিদ এবং তার পুত্র ও উত্তরসূরি দ্বিতীয় মুয়াবিয়া যথাক্রমে ৬৮৩ ও ৬৮৪ সালে দ্রুত মৃত্যুবরণ করেন, তখন খিলাফত জুড়ে উমাইয়া কর্তৃত্বের পতন ঘটে এবং মদিনাসহ হেজাজের উমাইয়াদের প্রতিদ্বন্দ্বী খলিফা আবদুল্লাহ ইবনে আল-জুবায়েরের সমর্থকরা বিতাড়িত করে। উমাইয়া নির্বাসিতরা সিরিয়ায় আশ্রয় নিয়েছিল, যেখানে অনুগত আরব গোত্ররা রাজবংশকে সমর্থন করতো। উমরের দাদা প্রথম মারওয়ান শেষ পর্যন্ত এই গোত্রদের দ্বারা খলিফা হিসাবে স্বীকৃত হন এবং তাদের সহায়তায় সিরিয়ায় উমাইয়া শাসন পুনরুদ্ধার করেন।

## ব্যক্তিজীবন
উমর ইবনে আবদুল আজিজ ছিলেন আল্লাহভীরু ও জ্ঞানতাপস। তিনি বাল্যকালে তার পিতার সাথে মিশর গমন করেন ও সেখানে প্রাথমিক শিক্ষা লাভ করেন।তিনি মদিনা থেকে কুরআন, তাফসির ও আরবি সাহিত্য বিষয়ে পাণ্ডিত্য অর্জন করেন।তিনি খলিফা আবদুল মালিকের তনয়া ফাতিমাকে বিবাহ করেন।তাঁর মাতা ছিলেন হযরত উমর (রা.) এর পৌত্রী উম্মু আসিম।
## তথ্যসূত্র

### উৎস

* 
* 
* 
* 
* 
* 
* 
* 
* 
* 
* 
* 
* 
* Tillier, Mathieu. (2014). Califes, émirs et cadis : le droit califal et l’articulation de l’autorité judiciaire à l’époque umayyade, *Bulletin d’Études Orientales*, 63 (2014), p.&nbsp;147-190.
* 

বিষয়শ্রেণী:ইসলামের খলিফা
বিষয়শ্রেণী:৮ম শতাব্দীর খলিফা
বিষয়শ্রেণী:উমাইয়া খলিফা
বিষয়শ্রেণী:৬৮২-এ জন্ম
বিষয়শ্রেণী:৭২০-এ মৃত্যু
বিষয়শ্রেণী:আরব মুসলিম
বিষয়শ্রেণী:মুজাদ্দিদ
বিষয়শ্রেণী:মদিনার উমাইয়া গভর্নর
বিষয়শ্রেণী:আরব্য রজনীর চরিত্র
আনোয়ারুল হক

**আনোয়ারুল হক** (জুলাই ১৮, ১৯১৮-নভেম্বর ১৮, ১৯৮১) ছিলেন বাংলাদেশী চিত্রশিল্পী। তৎকালীন *পূর্ব পাকিস্তান সরকারি আর্ট ইন্সটিটিউট* (বর্তমানে চারুকলা ইন্সিটিটিউট) গড়ে তোলার পেছনে তার ভূমিকা ছিল। প্রতিষ্ঠিত হওয়ার পর থেকেই উক্ত প্রতিষ্ঠানের শিক্ষক হিসেবে দায়িত্ব পালন করেন এবং শিক্ষক হিসেবে সুনাম অর্জন করেন।

১৯৪৫ সালে সর্বভারতীয় শিল্পকলা প্রতিযোগিতায় 'জল রঙ চিত্রে' শ্রেষ্ঠ শিল্পীর সম্মান লাভ করেন।

## তথ্যসূত্র

বিষয়শ্রেণী:বাংলাদেশী পুরুষ চিত্রশিল্পী
বিষয়শ্রেণী:বাঙালি শিল্পী
বিষয়শ্রেণী:১৯১৮-এ জন্ম
বিষয়শ্রেণী:১৯৮১-এ মৃত্যু
আন্দালীব সাদানী

**ডঃ আন্দালীব সাদানী** (মার্চ ১, ১৯০৪-জুলাই ২৯, ১৯৬৯) ফার্সি ও উর্দু সাহিত্যের এক জন খ্যাতনামা কবি, গল্পকার, গবেষক এবং সমালোচক। তার প্রকৃত নাম ওয়াজাহাদ হোসেন। ১৯৪৫-১৯৬৯ পর্যন্ত তিনি ঢাকা বিশ্ববিদ্যালয়ে উর্দু ও ফার্সি বিভাগে অধ্যাপনা করেছেন। তিনি ১৯৬৯ সালের ২৯ জুলাই ঢাকায় মৃত্যুবরণ করেন।

## প্রকাশিত গ্রন্থাবলি

আন্দালীব সাদানীর প্রকাশিত গ্রন্থের সংখ্যা প্রায় বারোটি।

* Naqsh-i-Badi (A modern Persian Dictionary)
* Chahar maqala (A critical edition)
* 'Ruba' iyat-I-Baba Tahir (A critical edition with complete Urdu translation and exhaustive note)
* Shachchi Kalanyan' (Short stories)
* Tahqiqat (Research works)
* Daur-i-Hazir-Aus Urdu Ghazal goi (Literary criticism)
* Ruba-I-Shikas (A collection of poems)
* Tahqiq-Ki-loshni (Collection of Research Paper)

সর্বশেষ গ্রন্থের জন্য তিনি ১৯৬৮ সালে দাউদ পুরস্কার লাভ করেন।

## তথ্যসূত্র

## বহিঃসংযোগ
* 

বিষয়শ্রেণী:উর্দু কবি
বিষয়শ্রেণী:১৯০৪-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:ঢাকা বিশ্ববিদ্যালয়ের অধ্যাপক
গণিতের ক্ষেত্রসমূহ

থাম্ব|গণিত বিজ্ঞান কেন্দ্র, কেমব্রিজ
থাম্ব|গণিতের ক্ষেত্র (এটি ইউক্রেনীয় ভাষায়)
গণিতের ক্ষেত্র হলো ইতিহাসের সবচেয়ে বিভাজিত বিষয়গুলোর একটা। প্রতিনিয়ত গণিতের নতুন নতুন ক্ষেত্র তৈরি হচ্ছে। গণিতের ক্ষেত্রগুলোর প্রকারভেদের জন্য বিভিন্ন পরিকল্পনা করা হয়েছে। তাদের অনেকগুলোর মধ্যে মিল রয়েছে। তবে নতুন নতুন ক্ষেত্র আর নতুন আবিস্কৃত সংযোগ গুলোর জন্য এই ভাগ বাড়ছে।

সাধারণত গণিতকে দুই ভাগে ভাগ করা যায়। বিশুদ্ধ গণিত ও ব্যবহারিক গণিত। বিশুদ্ধ গণিতে সাধারণত তত্ত্ব নিয়ে আলোচনা করা হয় এবং ব্যবহারিক গণিতে সাধারণত দৈনন্দিন জীবনের সমস্যার সমাধান নিয়ে আলোচনা করা হয়। তবে এই বিভাজন স্পষ্ট নয়। কেননা অনেক ক্ষেত্র বিশুদ্ধ গণিত হিসেবে প্রতিষ্ঠিত হলেও ব্যবহারিক দুনিয়ার সমস্যা সমাধানে সরাসরি কাজে লেগে যায। আরো বড় বিভাজন যেমনঃ বিচ্ছিন্ন গণিত ও গণনার গণিত সাম্প্রতিক সময়ের তৈরি।

## ভিত্তি/সাধারণ
* 00: সাধারণ
* 00: বিনোদন গণিত 
* 01: গণিতের ইতিহাস  ও জীবনী 
* 03: গাণিতিক যুক্তিবিজ্ঞান  ও তার ভিত্তি, সেট তত্ত্ব  সহ।
** 03C মডেল তত্ত্ব 
** 03D গণনীয়তা তত্ত্ব  ও পুনরাবৃত্তি তত্ত্ব
** 03E সেট তত্ত্ব : সেট বলতে কিছু সাধারণ বৈশিষ্ট্যের  ওপর ভিত্তি করে কিছু স্বতন্ত্র বস্তুর সংগ্রহকে বোঝায়। সেট তত্ত্ব মূলত তিন শাখায় বিভক্ত। 
**# প্রাথমিক সেট তত্ত্ব  ১৯শ শতকের শেষ দিকে গণিতবিদেরা উদ্ভাবন করেন; এটিই মূল  সেট তত্ত্ব। 
**# প্রাথমিক সেট তত্ত্বে কিছু গুরুত্বপূর্ণ ত্রুটি (যেমন রাসেলের কূটাভাস ) ধরা পড়লে গণিতবিদেরা অনুপুঙ্খ গবেষণা করার পর স্বতঃসিদ্ধমূলক সেট তত্ত্ব  উদ্ভাবন করেন। এই তত্ত্বে "স্বতঃসিদ্ধসমূহ সিদ্ধ করে এমন যেকোন কিছু"-কে সেট আখ্যা দেয়া হয়; বস্তুসংগ্রহের ধারণা এ তত্ত্বে আর কেন্দ্রীয় ধারণা নয়, এটি কেবল এই স্বতঃসিদ্ধগুলো নির্মাণের উদ্দেশ্যেই ব্যবহার করা হয়। 
**# আভ্যন্তরীন সেট তত্ত্ব  
*** আরো দেখুনসেট তত্ত্ব-সম্পর্কিত বিষয়াবলির তালিকা
** 03F প্রমাণ তত্ত্ব  ও গঠনমূলক গণিত 
** 03G বীজগাণিতিক যুক্তিবিজ্ঞান 
* 97: গণিত শিক্ষা

বিষয়শ্রেণী:গণিত
বিষয়শ্রেণী:গণিতের ক্ষেত্র
নবতারা

frame|right|শিল্পির ছবিতে একটি শ্বেত বামনের হাইড্রোজেন সমৃদ্ধকরণ
**নবতারা** মহাপ্লাবনসম একটি পারমাণবিক বিস্ফোরণ যা কোন শ্বেত বামন তারার গাত্রে হাইড্রোজেনের বিবৃদ্ধির মাধ্যমে সংগঠিত হয়। এর ইংরেজি প্রতি শব্দ Nova star।

### ১৮৯০ পরবর্তী উজ্জ্বল নবতারাসমূহ

*Note: Please add all novae brighter than 6 mag* 

## আরও দেখুন
* বিধ্বংসী বিষমতারা
* কাঁকড়া নীহারিকা
* বামন নবতারা
* অধিনবতারা
* Nova remnant
* অতিনবতারা

## বহিঃসংযোগ
* বিশমতারাসমূহের সাধারণ তালিকা, স্টার্নবার্গ অ্যাস্ট্রোনমিক্যাল ইনস্টিটিউট, মস্কো 
* নাসার পর্যবেক্ষণ: গতানুগতিক 

বিষয়শ্রেণী:নবতারা
বিষয়শ্রেণী:জ্যোতির্বৈজ্ঞানিক ঘটনা
বিষয়শ্রেণী:জ্যোতিঃপদার্থবিজ্ঞান
বিষয়শ্রেণী:নাক্ষত্রিক ঘটনা
বিষয়শ্রেণী:বিধ্বংসী বিষমতারা
বিষয়শ্রেণী:জ্যোতির্বৈজ্ঞানিক বস্তু
সাই আপসাইলন

**সাই আপসাইলন** (**ΨΥ**, **Psi U**) ১৮৩৩ সালে ইউনিয়ন কলেজে প্রতিষ্ঠিত একটি ভ্রাতৃসংঘ। প্রাচীনত্বের দিক দিয়ে এটি পঞ্চম। উত্তর অ্যামেরিকার কলেজ এবং বিশ্ববিদ্যালয়গুলোতে এর শাখা রয়েছে।

## তথ্যসূত্র

## বহিঃসংযোগ
* সাই আপসাইলন অনলাইন

বিষয়শ্রেণী:১৮৩৩-এ প্রতিষ্ঠিত
বিষয়শ্রেণী:আন্তর্জাতিক ছাত্র সমাজসমূহ
বিষয়শ্রেণী:উত্তর আমেরিকার আন্তঃভ্রাতৃসংঘীয় সম্মেলন
আন্তনিন দ্ভরাক

**আন্তনিন লেওপল্‌ৎ দ্ভরাক** (চেক , আ-ধ্ব-ব [ˈantɔɲiːn ˈlɛɔpɔlt ˈdvɔr̝aːk]) (সেপ্টেম্বর ৮, ১৮৪১ – মে ১, ১৯০৪) ছিলো একজন চেক রোমান্টিক সঙ্গীতের সুরকার।

## তথ্যসূত্র

বিষয়শ্রেণী:অসম্পূর্ণ
বিষয়শ্রেণী:চেক সুরকার
বিষয়শ্রেণী:১৮৪১-এ জন্ম
বিষয়শ্রেণী:১৯০৪-এ মৃত্যু
বিষয়শ্রেণী:পুরুষ অপেরা সুরকার
বিষয়শ্রেণী:পুরুষ অর্গানবাদক
বিষয়শ্রেণী:২০শ শতাব্দীর পুরুষ সঙ্গীতজ্ঞ
বিষয়শ্রেণী:২০শ শতাব্দীর ধ্রুপদী সুরকার
জি-স্পট

**গ্রাফেনবার্গ স্পট** বা **জি-স্পট** হচ্ছে যোনিপথের একটি কল্পিত অংশবিশেষ যা মূত্রথলির নিচে অবস্থিত  হয়েছে। এর নামকরণ করা হয়েছে জার্মান স্ত্রী-রোগ বিশেষজ্ঞ আর্নেস্ট গ্রাফেনবার্গ-এর নামানুসারে। তার মতে যোনিপথের শুরু হতে ১-৩ ইঞ্চির মাঝেই জি-স্পটের অবস্থান। তবে জি-স্পটের অস্তিত্ব এবং নারীদের নির্গমনের কোন প্রমাণ পাওয়া যায়নি।

আর্নেস্ট গ্রাফেনবার্গের অভিমত অনুযায়ী জি-স্পট হচ্ছে যোনিপথের সেই ক্ষুদ্রাংশ যা সামান্য স্পর্শে বা চাপে নারীদেহে প্রচণ্ড যৌন উত্তেজনার সৃষ্টি করে। অধিকাংশ নারীর ক্ষেত্রে তখনই রাগমোচন শুরু হয় যখন জি-স্পটে চাপ বা ঘর্ষণ অনুভূত হয়। যদিও জি-স্পটে বারংবার চাপ প্রয়োগ করা হলে এটি মুত্রনালীকে মূত্র সঞ্চালনে উদ্দীপ্ত করে। কিন্তু পরিপূর্ণ যৌনমিলনের জন্য জি-স্পট-এর সঠিক ব্যবহার আবশ্যক।

যদিও জি-স্পটের অস্তিত্ব এবং পুরুষের বীর্যের ন্যায় রাগমোচনের সময় নারীদের নিঃসরণের কোন প্রমাণ পাওয়া যায়নি তথাপি এ বিষয়ে বিতর্ক চলমান রয়েছে। জি-স্পট সংক্রান্ত গবেষণা ১৯৪০ এর দশক থেকেই চলে আসছে।  এর অস্তিত্ব, অবস্থান এবং সংজ্ঞার স্বপক্ষে এবং বিপক্ষে বহু বিতর্ক বিদ্যমান। 

## তথ্যসূত্র

বিষয়শ্রেণী:স্ত্রী প্রজননতন্ত্র
বিষয়শ্রেণী:যোনি
বিষয়শ্রেণী:ভগাঙ্কুর
বিষয়শ্রেণী:যৌন উত্তেজনা
রঙের তালিকা

থাম্ব|রং চাকা এবং ডেরাইভেটিভ রঙ
এখানে রঙসমূহের একটি আংশিক তালিকা দেয়া হয়েছে। সবগুলো রঙের বাংলা করা অসম্ভব। তাই ইংরেজি তালিকাটিই অনুসরণ করতে বলা হলো। সাথে অর্থাৎ ইংরেজি নামের পাশে বন্ধনীর মাঝে বাংলা নাম উল্লেখ করা হলো। সবগুলোর বাংলা নাম নেই। যেগুলোর আছে সেগুলোর ক্ষেত্রে দেয়া হয়েছে।

এখানে হেক্সাডেসিমাল, সিএমওয়াইকে, আরজিবি এবং এইচএসভি - এই চার ফরম্যাটে রঙের সংকেত উল্লেখ করা হয়েছে। প্যানটোন নামে আর ও একটি বিশেষ রং এর ফরম্যাট ব্যবহার হয়। বহুল ব্যবহৃত সিএমওয়াইকে থেকে আরজিবিতে রুপান্তরের কোন সাধারণ পদ্ধতি উল্লেখিত নেই, তবে গ্রাফিক্স সফটয়্যার গুলোর মাধ্যমে এদের ফরম্যাট বদল করা সম্ভব। তাই যেক্ষেত্রে অনেক উঁচুমানের রঙের সন্নিবেশ দরকার সেক্ষেত্রে এই সংকেতগুলো ব্যবহারে খানিক অসুবিধার সৃষ্টি হতে পারে।

এখানে রঙসমূহের যে মান দেয়া হয়েছে তা সঠিক। কিন্তু প্রদর্শনের সময় রঙের মধ্যে খানিক ভিন্নতা আসতে পারে। এর কারণ আপনি যে যন্ত্র বা কম্পিউটারটি ব্যবহার করে রঙগুলো দেখছেন তার গামা সংশোধনের পরিমাণ।
http://xona.com/colorlist/

## A

	
|}

## B

|}

## C

|}

## D

|}

## E

|}

## F

|}

## G

|}

## H
## I

|}

## J

|}

## K

|}

## L

|}

## M

|}

## N

|}

## O

|}

## P

|}

## R

|}

## S

|}

## T

|}

## U

|}

## V

|}

## W

|}

## Y

|}

## Z

|}

 More than one hex triplet is possible.

## কাল্পনিক রঙসমূহ
* Grue and Bleen, colors that change after a time T coined by philosopher Nelson Goodman.
* Hooloovoo, a superintelligent shade of the colour blue in The Hitchhiker's Guide to the Galaxy series.
* Octarine, the color of magic in the Discworld fantasy novels.
* Squant, the fourth primary color made as an april fools joke for slashdot.
* *Tang* and *Burn*, colors in the infrared seen by mutant in Alfred Besters science fiction novel *The Stars, My Destination*.

## আরও দেখুন
* :Category:রঞ্জক পদার্থ, রঞ্জক পদার্থের একটি তালিকা
* আরজিবি
* ওয়েব রঙ
* List of palettes
* সিএমওয়াইকে
* এইচএসভি
* রংয়ের তালিকা: অ-ঔ
* রংয়ের তালিকা: ক-ন
* রংয়ের তালিকা: প-য়

বিষয়শ্রেণী:রং (বর্ণ)
বিষয়শ্রেণী:রঙের তালিকা
বিষয়শ্রেণী:বর্ণচ্ছটা
কাতারের জাতীয় পতাকা

কাতারের জাতীয় পতাকার () অনুপাত ১১:২৮। এটি মেরুন বর্ণের; এর পতাকাদন্ডের দিকের অংশে একটি চওড়া খাঁজকাটা সাদা অংশ রয়েছে। এটিই বিশ্বের একমাত্র পতাকা যার প্রস্থ দৈর্ঘ্যের দ্বিগুণেরও বেশি।
থাম্ব

## তাৎপর্য
কাতারের পতাকার বর্ণগুলির তাৎপর্য হলো
* সাদা বর্ণটি শান্তির প্রতীক
* মেরুন বর্ণটি কাতারের বিভিন্ন যুদ্ধের প্রতীক
* নয়টি সাদা শীর্ষযুক্ত খাঁজকাটা রেখাটি নির্দেশ করে যে, কাতার হলো ১৯১৬ সালের কাতারী-ব্রিটিশ চুক্তি অনুসারে পারস্য উপসাগরের আমির-শাসিত রাজ্যগুলির মধ্যে নবম।

## ইতিহাস
পতাকাটি চালু হয় ১৯৭১ সালের জুলাই ৯ তারিখে। এটির নকশা বাহরাইনের জাতীয় পতাকার অনুরূপ, কেবল অনুপাত ও বর্ণগুলি আলাদা। মেরুন বর্ণের অংশটি আসলে লাল ছিলো, কিন্তু প্রথম পতাকাটি রঙ করার পর রোদে শুকাতে দেয়া হয়, এবং লাল অংশটি ফিকে হয়ে মেরুন হয়ে যায়। পতাকার প্রারম্ভিক নির্মাতার কাছে এই মেরুন বর্ণটি ভালো লাগায় সেটাকেই পতাকার মূল বর্ণ হিসাবে বেছে নেয়া হয়। এই বিশেষ মেরুন বর্ণ এখন 'কাতার লাল' নামে পরিচিত।

## ঐতিহাসিক পতাকাসমূহ

চিত্র:Red flag.svg| ১৮শ শতাব্দী-১৮৬০
চিত্র:Flag of Qatar (c. 1860-1916, 1916-1932).svg| ১৮৬০-১৯১৬, ১৯১৬-১৯৩২
চিত্র:Flag of Qatar (1916).svg| ১৯১৬
চিত্র:Flag of Qatar (1932–1936).svg| ১৯৩২-১৯৩৬
চিত্র:Flag of Qatar (1936–1949).svg|  ১৯৩৬-১৯৪৯
চিত্র:Flag of Qatar (1949).svg|১১:৩০  ১৯৪৯-১৯৭১


## আরও দেখুন
* কাতার জাতীয় দিবস
## তথ্যসূত্র

বিষয়শ্রেণী:কাতার
বিষয়শ্রেণী:দেশ অনুযায়ী পতাকা
বিষয়শ্রেণী:কাতারের জাতীয় প্রতীক
বিষয়শ্রেণী:এশিয়ার পতাকা
বিষয়শ্রেণী:জাতীয় পতাকা
বাহরাইনের জাতীয় পতাকা

**[[বাহরাইন|বাহরাইনের]] জাতীয় পতাকা** () র বামে পতাকাদন্ডের দিকে একটি সাদা অংশ এবং ডানে একটি লাল অংশ আছে। দুই অংশ একটি খাঁজকাটা রেখা দ্বারা বিভক্ত। রেখাটি ৫টি ত্রিভুজাকৃতির অংশ নিয়ে গঠিত।

## তাৎপর্য
* লাল বর্ণটি পারস্য উপসাগরীয় দেশগুলির পতাকার চিরাচরিত বর্ণ
* সাদা বর্ণটি শান্তির প্রতীক
* বিভক্তি রেখার ৫টি কোণা ইসলাম ধর্মের পঞ্চস্তম্ভের প্রতীক

## অন্যান্য পতাকা

চিত্র:Royal Standard of Bahrain.svg|রাজকীয় পতাকা 
চিত্র:Flag of the Bahrain Defence Force.svg|বাহরাইনের প্রতিরক্ষা বাহিনীর পতাকা 
চিত্র:Flag of the Royal Bahrain Naval Force.svg|বাহরাইনি নৌ-বাহিনীর পতাকা 
চিত্র:Flag of the Royal Bahraini Air Force.svg|বাহরাইনি বিমান বাহিনীর পতাকা 
চিত্র:Flag of the Royal Bahraini Army.svg|বাহরাইনি সেনাবাহিনীর পতাকা 


## ইতিহাস
বাহরাইনের পুরাতন সকল পতাকাই পুরাপুরি লাল বর্ণের ছিল। তবে ঊনবিংশ শতকে পতাকায় একটি সাদা অংশ যোগ করা হয়, যা পার্শ্ববর্তী দেশগুলির সাথে শান্তি চুক্তির প্রতীক হিসাবে কাজ করে। কোণাযুক্ত খাঁজকাটা রেখাটি যোগ করা হয় বাহরাইনের পতাকাকে অন্যান্য রাজ্যের পতাকা হতে আলাদা করার জন্য।

২০০২ সালের আগে পর্যন্ত পতাকায় ৫টির অধিক কোণা ছিল। কিন্তু ২০০২ সালে এটির সংস্কার করে ৫টি ত্রিভুজাকার অংশ যোগ করা হয়।

বিষয়শ্রেণী:বাহরাইন
বিষয়শ্রেণী:দেশ অনুযায়ী পতাকা
বিষয়শ্রেণী:বাহরাইনের জাতীয় প্রতীক
বিষয়শ্রেণী:জাতীয় পতাকা
দ্বিতীয় চীন-জাপান যুদ্ধ

থাম্ব|দ্বিতীয় চীন-জাপানি যুদ্ধের সময় নি ফেংজি গ্রুপের ফটো
দ্বিতীয় চীন-জাপান যুদ্ধের সূত্র লুকিয়ে আছে ১৮৯৪-৯৫ সনের প্রথম চীন-জাপান যুদ্ধে ।সে সময় কুইং বংশের অধীন চীন জাপানের কাছে হেরে গিয়ে তাইওয়ান ছেড়ে দিতে এবং কোরিয়ার স্বাধীনতা স্বীকার করতে বাধ্য হয়। কুইং বংশের পতনের পর চীনে অনেক সামন্ত রাজার উথ্থান ঘটে এবং বিশৃঙ্খলা ছড়িয়ে পড়ে । অন্যদিকে জাপান সাম্রাজ্য আধুনিক ও শক্তিশালী হতে থাকে । চীনের বিভিন্ন এলাকায় জাপান তার প্রভাব বলয় সৃষ্টি করতে থাকে ।
           
১৯২০-৩০ এর দশকে চিয়াং কাই-শেক এর কুয়ো মিনটাং সরকার চীনকে একীভূত করতে শুরু করে । সেসময় সরাসরি জাপানের সাথে যুদ্ধ করার সামর্থ্য তাদের ছিল না । চিয়াং কাই-শেক একে একে সামন্ত রাজাদের পরাজিত করতে থাকেন । অন্যদিকে তিনি চীনা কমিউনিস্টদের সাথেও গৃহযুদ্ধ শুরু করেন । হাতছাড়া হয়ে যাবার ভয়ে ১৯৩২ সালে জাপান উত্তর চীনের মাঞ্চুরিয়া প্রদেশ দখল করে ফেলে ও সেখানে পুতুল রাষ্ট্র মাঞ্চুকিয়ো স্থাপন করে ।
           
১৯৩৬ সালের ২২শে অক্টোবর জিয়ানের (xian incident) ঘটনার পর চিয়াং চীনা কমিউনিস্টদের (cpc) সাথে একত্রে জোট গঠন করতে বাধ্য হন । ৭ই জুলাই, ১৯৩৭ এ জাপান 'মার্কোপোলো' ব্রীজের নাটক সাজিয়ে চীনের সাথে পুরোদমে যুদ্ধ বাঁধিয়ে দেয় । প্রথমে দ্রুতগতিতে এগোলেও জাপানীরা সাংহাইতে এসে বাধা পায় । ডিসেম্বরে সাংহাইয়ের পতন ঘটে । রাজধানী নানকিং (nanjing) এরও পতন হয় । নাংকিঙে জাপানী অত্যাচারের বীভত্সতা সারাবিশ্বে প্রতিবাদের ঝড় তোলে । চীনারা মুখোমুখি যুদ্ধের বদলে নানানভাবে বাধা দিয়ে দখলদারদের ব্যতিব্যাস্ত করে রাখার চেষ্টা করে । তারা চুংকিঙেরাজধানী সরিয়ে আনে। ‍‍‍‌‌‌১৯৪০ সালের মধ্যে যুদ্ধের উদ্দেশ্যহীনতা স্পষ্ট হয়ে যায় ।
            
৭ই ডিসেম্বর ১৯৪১,পার্ল হারবার আক্রমণের মাধ্যমে জাপান বিশ্বযুদ্ধে প্রবেশ করে । চীনও আনুষ্ঠানিকভাবে জাপানের সাথে যুদ্ধ ঘোষণা করলো । সমন্বিত চীনা বাহিনী বার্মা এলাকায় যুদ্ধে অংশ নেয় । প্রশান্ত মহাসাগরের যুদ্ধে প্রাথমিক সাফল্যের পরে জাপান ক্ষতির সম্মুখীন হতে থাকে । ১৯৪৫ সাল থেকে চীন আমেরিকার সাহায্যে অবরুদ্ধ এলাকা মুক্ত করতে শুরু করে । এরসাথেসোভিয়েত ইউনিয়নও যোগ দেয় । ১৫ই অগাস্ট ১৯৪৫, আণবিক বোমা বিস্ফোরণের সাথে সাথে জাপানের যুদ্ধ শেষ হয়ে যায় । ৯ই সেপ্টেম্বর জাপান আত্মসমর্পণ করে ।

বিষয়শ্রেণী:চীন জড়িত যুদ্ধ
বিষয়শ্রেণী:জাপান জড়িত যুদ্ধ
বিষয়শ্রেণী:চীন প্রজাতন্ত্র জড়িত যুদ্ধ
বন্দে আলী মিয়া

**বন্দে আলী মিয়া** (১৭ই জানুয়ারি  ১৯০৬ - ২৭শে জুন ১৯৭৯) ছিলেন একজন স্বনামধন্য বাংলাদেশি কবি, ঔপন্যাসিক, শিশু-সাহিত্যিক, সাংবাদিক ও চিত্রকর।

## জন্ম ও পরিবার
বন্দে আলী মিয়া পাবনা জেলার রাধানগর গ্রামে এক নিম্নমধ্যবিত্ত পরিবারে জন্মগ্রহণ করেন। পিতা মুন্সী উমেদ আলী ছিলেন পাবনা জজকোর্টের একজন নিম্ন পদের কর্মচারী।

## শিক্ষা ও কর্মজীবন
তিনি রাধানগর মজুমদার একাডেমি (স্কুল অ্যান্ড কলেজ) পাবনা থেকে ১৯২৩ সালে ম্যাট্রিকুলেশন পাস করে কলকাতা আর্ট একাডেমিতে ভর্তি হন এবং ১ম বিভাগে উত্তীর্ণ হন। ১৯২৫-এ ইসলাম দর্শন পত্রিকায় সাংবাদিক হিসেবে যোগদান করেন। ১৯৩০ থেকে ১৯৪৬ পর্যন্ত কলকাতা কর্পোরেশন স্কুলে শিক্ষকতা করেন। তাঁর কলকাতা যাপনের কালে বন্দে আলী মিয়া রবীন্দ্র-নজরুলের সান্নিধ্য লাভ করেন। তখন তাঁর প্রায় ২০০ খানা গ্রন্থ প্রকাশিত হয়। সে সময় বিভিন্ন গ্রামোফোন কোম্পানিতে তাঁর রচিত পালাগান ও নাটিকা রের্কড আকারে কলকাতার বাজারে বিশেষ জনপ্রিয়তা অর্জন করে। ১৯৬৪-র পর প্রথমে ঢাকা বেতারে ও পরে রাজশাহী বেতারে চাকরি করেন।
তিনি তাঁর কবিতায় পল্লী প্রকৃতির সৌন্দর্য বর্ণনায় নৈপুণ্যের পরিচয় প্রদান করেছেন। প্রকৃতির রূপ বর্ণনায় তিনি ছিলেন সিদ্ধহস্ত। তাঁর রচিত শিশুতোষ গ্রন্থ আজও অমর হয়ে আছে।

## সাহিত্যকর্ম
তার উলেস্নখযোগ্য গ্রন্থগুলোর হলো।
### কাব্যগ্রন্থ
*  *ময়নামতির চর* (১৯৩২),
*  *অনুরাগ* (১৯৩২),
* *পদ্মানদীর চর* (১৯৫৩), 
* *মধুমতীর চর* (১৯৫৩), 
* *ধরিত্রী* (১৯৭৫)
### উপন্যাস
*  * অরণ্য*
*  *গোধূলী*
*  *ঝড়ের সংকেত*
*  *নীড়ভ্রষ্ট* (১৯৫৮)
*  *জীবনের দিনগুলো*
* *বসন্ত জাগ্রত দ্বারে* (১৯৩১), 
* *শেষ লগ্ন* (১৯৪১), 
* *অরণ্য গোধূলি* (১৯৪৯),  
* শ্রাবণের দিনগুলো
### শিশুতোষ গ্রন্থ
* *চোর জামাই* (১৯২৭)
* *মেঘকুমারী* (১৯৩২)
* *মৃগপরী* (১৯৩৭)
* *বোকা জামাই* (১৯৩৭)
* *কামাল আতার্তুক* (১৯৪০)
* *ডাইনী বউ* (১৯৫৯)
* *রূপকথা* (১৯৬০)
* *কুঁচবরণ কন্যা* (১৯৬০)
* *ছোটদের নজরুল* (১৯৬০)
* *শিয়াল পন্ডিতের পাঠশালা* (১৯৬৩)
* *বাঘের ঘরে ঘোগের বাসা*
* *সাত রাজ্যের গল্প (১৯৭৭)*।
* *হাদিসের গল্প*
★ নীল অন্ধকার

## সম্মাননা
শিশু সাহিত্যে উল্লেখযোগ্য অবদানের জন্য তিনি ১৯৬২ সালে বাংলা একাডেমি পুরস্কার এবং ১৯৬৫ সালে প্রেসিডেন্ট পুরস্কার, ১৯৭৮ সালে রাজশাহীর উত্তরা সাহিত্য মজলিস পদক লাভ করেন। তিনি ১৯৮৮ সালে মরণোত্তর একুশে পদকে ভূষিত হন। ১৯৬৭ সালে পাকিস্তান সরকার কর্তৃক প্রাইড অফ পারফরম্যান্স পুরস্কার লাভ করেন সাহিত্যে উল্লেখযোগ্য অবদান এর জন্য।

## মৃত্যু
১৯৭৯ সালের ২৭শে জুন রাজশাহীতে তাঁর মৃত্যু হয়।
## তথ্যসূত্র
 
## বহিঃসংযোগ

বিষয়শ্রেণী:বাংলাদেশী সাহিত্যিক
বিষয়শ্রেণী:বাংলাদেশী কবি
বিষয়শ্রেণী:বাঙালি শিশুসাহিত্যিক
বিষয়শ্রেণী:১৯০৬-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:ভাষা ও সাহিত্যে একুশে পদক বিজয়ী
বিষয়শ্রেণী:শিশুসাহিত্যে বাংলা একাডেমি সাহিত্য পুরস্কার বিজয়ী
বিষয়শ্রেণী:২০শ শতাব্দীর বাংলাদেশী কবি
বিষয়শ্রেণী:প্রাইড অব পারফরম্যান্স প্রাপক
বিষয়শ্রেণী:২০শ শতাব্দীর বাংলাদেশী পুরুষ লেখক
বিষয়শ্রেণী:বাঙালি লেখক
বিষয়শ্রেণী:বাংলাদেশী পুরুষ কবি
বিষয়শ্রেণী:বাঙালি পুরুষ কবি
বিষয়শ্রেণী:বাংলা ভাষার কবি
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:একুশে পদক বিজয়ী
বিষয়শ্রেণী:পাবনা জেলার ব্যক্তি
বিষয়শ্রেণী:বাঙালি মুসলিম
বিষয়শ্রেণী:রাধানগর মজুমদার একাডেমী স্কুল এন্ড কলেজ, পাবনার প্রাক্তন শিক্ষার্থী
বাজিলিকা দি সান্তা ক্রোচে

thumb|300px|right|Facade of ব্যাসিলিকা ডি সান্তা ক্রোস
**বাজিলিকা দি সান্তা ক্রোচে** (ইতালীয়: Basilica di Santa Croce *বাজ়িলিকা দি সান্তা ক্রোচে* অর্থাৎ "পবিত্র ক্রুশের ব্যাসিলিকা") ইতালির ফ্লোরেন্স নগরীর একটি প্রধান ক্যাথলিক চার্চ।

## বহিঃসংযোগ
* Satellite image from Google Maps
* Basilica di Santa Croce - Minosh Photography
* Cappella dei Pazzi - Minosh Photography

বিষয়শ্রেণী:ফ্লোরেন্সের ব্যাসিলিকা চার্চ
বিষয়শ্রেণী:ফ্লোরেন্স
কৃষ্ণ সাগর

**কৃষ্ণ সাগর** হলো আটলান্টিক মহাসাগরের  একটি প্রান্তীয় সাগর। এটি পূর্ব ইউরোপ, ককেসাস ও পশ্চিম এশিয়া দ্বারা বেষ্টিত এবং শেষ পর্যন্ত ভূমধ্যসাগর ও এজিয়ান সাগর এবং নানা প্রণালীর মাধ্যমে আটলান্টিক মহাসাগর-এর সাথে যুক্ত হয়। এটিকে বসফরাস প্রণালী  মর্মর সাগর, ও দার্দানেলেস প্রণালী ভূমধ্যসাগর ও এজিয়ান সাগরের সাথে সংযুক্ত করে। এই সাগর পূর্ব ইউরোপ ও পশ্চিম এশিয়াকে বিভক্ত করে। কৃষ্ণ সাগর ক্রার্চ প্রণালী দ্বারা আজভ সাগরের সাথেও সংযুক্ত।

কৃষ্ণ সাগরের আয়তন  (আজভ সাগর বাদ দিয়ে), সর্বোচ্চ গভীরতা , এবং পানির আয়তন । কৃষ্ণ সাগর পূর্ব-পশ্চিমে উপবৃত্তাকার ভাবে বুলগেরিয়া, জর্জিয়া, রোমানিয়া, রাশিয়া, তুরস্ক এবং ইউক্রেন দেশগুলোর মাঝে বিস্তৃত। 
এটি দক্ষিণে পন্টিক পর্বতমালা, পূর্বে ককেসাস পর্বতমালা, উত্তরে ক্রিমিয়ান পর্বতমালা, দক্ষিণ-পশ্চিমে স্ট্রান্ডঝা পর্বত, পশ্চিমে বালকান পর্বতমালা, উত্তর-পশ্চিমে ডোব্রোজিয়া মালভূমি দ্বারা ঘিরে আছে।
এর সর্বোচ্চ ব্যাপ্তি হলো দক্ষিণ থেকে পূর্বে ।এর চারিদিকে ওডেসা, সেভাস্টোপোল, সামসুন, ইস্তানবুলের মতো নানা গুরুত্বপূর্ণ শহর আছে।
কৃষ্ণ সাগরের সীমান্তে ইউক্রেন, রোমানিয়া, বুলগেরিয়া, তুরস্ক, জর্জিয়া এবং রাশিয়ার মতো দেশগুলো আছে। এ সাগরে ভালো পানি ভারসাম্য বিদ্যমান। এর থেকে প্রতি বছরে গড়ে প্রায় ৩০০ঘন কিমি (৭২ঘন মাইল) পানি বসফরাস প্রণালী ও দারদানেলাস প্রণালীর মাধ্যমে এজিয়ান সাগরে নির্গমন হয়।

## আরও দেখুন

* আজভ সাগর
* কের্চ প্রণালী
* ইউরোপের অঞ্চলসমূহ
* ১৯২৭ সালের ক্রিমিয়ান ভূমিকম্প

## তথ্যসূত্র

## বহিঃসংযোগ

বিষয়শ্রেণী:কৃষ্ণ সাগর
বিষয়শ্রেণী:সাগর
বিষয়শ্রেণী:ভূমধ্যসাগরের সাগর
বিষয়শ্রেণী:ইউরোপীয় সাগর
বিষয়শ্রেণী:রাশিয়ার সাগর
বিষয়শ্রেণী:ইউক্রেনের সাগর
বিষয়শ্রেণী:আটলান্টিক মহাসাগরের সাগর
বিষয়শ্রেণী:এশিয়ার সাগর
বিষয়শ্রেণী:দক্ষিণ ইউরোপের ভূগোল
বিষয়শ্রেণী:পশ্চিম এশিয়ার ভূগোল
বিশ্ব মহাসাগর দিবস

৮ জুন তারিখকে **আন্তর্জাতিক মহাসাগর দিবস** হিসেবে পালন করা হয়। ১৯৯২ সালে এই দিবস পালন শুরু হয়েছিলো। সে বছর ব্রাজিলের রিও ডি জেনেরোতে সংঘটিত ধরিত্রী সম্মেলনে এই সিদ্ধান্ত নেওয়া হয়। ২০০৮ সালের পর থেকে জাতিসংঘ এই দিবসকে আনুষ্ঠানিকভাবে স্বীকৃতি দেয়।বিশ্বের পরিবেশ সুরক্ষার কাজে মহাসাগরের অবদান খুবই গুরুত্বপূর্ণ ।প্রাকৃতিক ভারসাম্য বজায় রাখার ক্ষেত্রে মহাসাগরের বিরাট গুরুত্ব যার তুলনা নেই। আন্তর্জাতিক মহাসাগর দিবসে যাতে আমরা মহাসাগরের গুরুত্ব আরো বেশি করে উপলব্ধি করতে পারি সেজন্য প্রয়োজনীয় পদক্ষেপ গ্রহণ করার একটি বিশেষ দিন।

## তথ্যসূত্র

## বহিঃসংযোগ
* আন্তর্জাতিক মহাসাগর দিবস  

বিষয়শ্রেণী:জুন উদ্‌যাপন
বিষয়শ্রেণী:সমুদ্রবিজ্ঞান
বিষয়শ্রেণী:সচেতনতা দিবস
বিষয়শ্রেণী:পরিবেশগত সচেতনতা দিবস
বিষয়শ্রেণী:মহাসাগর
বিষয়শ্রেণী:জাতিসংঘের দিবস
ডিজেল

**ডিজেল** (ইংরেজি Diesel fuel ) এক ধরনের তরল জীবাশ্ম জ্বালানী। এটিকে খনিজ তৈল (পেট্রোলিয়াম) আংশিক পরিশোধনের মাধ্যমে পাওয়া যায়। অপেক্ষাকৃত কম দামের বলে এটিকে ডিজেল ইঞ্জিনযুক্ত ভারি যানবাহনে ব্যবহার হয়।

ডিজেলকে পেট্রলের চেয়ে উন্নততর জ্বলনক্ষম জ্বালানি হিসেবে গণ্য করা হয়।

## উৎস
জার্মান বিজ্ঞানী ও উদ্ভাবক রুডলফ ডিজেল তার ১৮৯২ সালে উদ্সংভাবিত কোচন-স্ফুরণ ইঞ্জিনের জন্য পরীক্ষা-নিরীক্ষা চালানোর সময় ডিজেল জ্বালানি আবিষ্কার করেন। বিজ্ঞানী ডিজেল আদিতে কয়লার ধূলিকে জ্বালানি হিসেবে ব্যবহার করে ইঞ্জিনটি চালানোর জন্য নকশা করেছিলেন। পরবর্তীতে তিনি অন্যান্য জ্বালানি যেমন উদ্ভিজ্জ তেল নিয়েও পরীক্ষা চালান। তিনি তার এই সমস্ত  উদ্ভাবন ১৯০০ ও ১৯১১ সালের প্যারিস বিশ্ব মেলাতে উপস্থাপন করেন।

## আরও দেখুন
* বায়োডিজেল
* বাংলাদেশ-ভারত মৈত্রী পাইপলাইন

## তথ্যসূত্র

বিষয়শ্রেণী:জ্বালানি
বিষয়শ্রেণী:তরল জ্বালানি
বিষয়শ্রেণী:পেট্রোলিয়াম পণ্য
নদী গবেষণা ইনস্টিটিউট

**নদী গবেষণা ইনস্টিটিউট** (**আরআরআই** বা বাংলায় **নগই**) হল বাংলাদেশের একটি গবেষণা প্রতিষ্ঠান যা প্রধানত বাংলাদেশের বন্যা নিয়ন্ত্রণ, নদীর নাব্যতারক্ষা ও পাললিকীকরণ, সেচব্যবস্থা এবং নদীর তীর সংরক্ষণ কাজে জরিপ পরিচালনা ও ব্যবস্থা গ্রহণের কাজ করে থাকে এবং এটি ফরিদপুরে অবস্থিত। এই জাতীয় প্রতিষ্ঠানটি গণপ্রজাতন্ত্রী বাংলাদেশ সরকারের পানিসম্পদ মন্ত্রনালয়ের অধীন একটি সংবিধিবদ্ধ সংস্থা। নদী গবেষণা ইনস্টিটিউট তিনটি বিভাগের সমন্বয়ে গঠিতঃ হাইড্রলিক রিসার্চ, জিওটেকনিক্যাল রিসার্চ এবং অর্থ ও প্রশাসন পরিদপ্তর।

## ইতিহাস
১৯৪৮ সালে প্রতিষ্ঠিত *হইড্রলিক রিসার্চ ল্যাবরেটরি*-র সাথে একীভূত হয়ে ১৯৭৭ সালে ঢাকায় নদী গবেষণা ইনস্টিটিউটের জন্ম হয়। ১৯৮৯ সালের ১লা জুলাই এটি ঢাকা থেকে ফরিদপুরে স্থানান্তরিত হয়।

## প্রকাশনা
বাংলাদেশে নদী গবেষণা ইনস্টিটিউট ১৯৯১ সাল থেকে টেকনিক্যাল জার্নাল (পেশাগত জার্নাল) নামে জার্নাল প্রকাশ করে আসছে। টেকনিক্যাল জার্নাল ২০০০ সালে আইএসএসএন কর্তৃক আন্তর্জাতিক স্বীকৃতি লাভ করে এবং এটি  ক্রম হিসেবে রেজিস্ট্রিকৃত হয়।

## আরও দেখুন
* বাংলাদেশের ইনস্টিটিউটের তালিকা
* পানিসম্পদ মন্ত্রণালয়
* বাংলাদেশ পানি উন্নয়ন বোর্ড

## তথ্যসূত্র

## বহিঃসংযোগ

* নদী গবেষণা ইনস্টিটিউট বাংলাপিডিয়া

বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:ফরিদপুর জেলা
বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:বাংলাদেশ ভিত্তিক সংগঠন
বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশের নদী
বাংলাদেশ বন গবেষণা ইনস্টিটিউট

**বাংলাদেশ বন গবেষণা ইনস্টিটিউট,** বাংলাদেশের বনসম্পদ, যা প্রয়োজনের তুলনায় সীমিত, তার রক্ষণা-বেক্ষণ ও পরিচর্যা এবং নতুন বনাঞ্চল সৃষ্টি, এ সংক্রান্ত গবেষণা পরিচালনার দায়িত্বে থাকা দেশের একমাত্র জাতীয় প্রতিষ্ঠান। এটি সংক্ষেপে **বিএফআরআই** (BFRI=Bangladesh Forest Research Institute) নামে পরিচিত। এর প্রধান কার্যালয় চট্টগ্রামে অবস্থিত।

বনজ সম্পদের সুষ্ঠু ব্যবহারের প্রযুক্তি উদ্ভাবনের লক্ষ্যে ১৯৫৫ সালে পাকিস্তানের কেন্দ্রীয় সরকারের এক আদেশ বলে "ফরেস্ট প্রোডাক্ট ল্যাবরেটরী" নামে চট্টগ্রামে এই প্রতিষ্ঠানের জন্ম হয়। যা ১৯৭১ সালের পরবর্তী সময়ে নির্বাহী আদেশে বন অধিদপ্তরের অধীনে **'বাংলাদেশ বন গবেষণা প্রতিষ্ঠান** নামকরণ করা হয়। বর্তমানে প্রতিষ্ঠানটি পরিবেশ, বন ও জলবায়ু পরিবর্তন মন্ত্রণালয় এর অধীনন্থ একটি সংস্থা হিসেবে কাজ করছে।

## গবেষণা বিভাগসমূহ
প্রতিষ্ঠানটির গবেষণা কার্যক্রম বন ব্যবস্থাপনা উইং ও বনজ সম্পদ উইং এর অধীনে ১৭টি গবেষণা বিভাগ, ১টি শাখা ও ১টি কেন্দ্রের আওতায় পরিচালিত হয়ে থাকে।

### '''বন ব্যবস্থাপনা উইং'''

# বন উদ্ভিদ বিজ্ঞান বিভাগ
# বন অর্থনীতি বিভাগ
# বন ইনভেন্টরী বিভাগ
# বন রক্ষণ বিভাগ
# ম্যানগ্রোভ সিলভিকালচার বিভাগ
# গৌণ বনজ সম্পদ বিভাগ
# প্লান্টেশান ট্রায়াল ইউনিট বিভাগ
# বীজ বাগান বিভাগ
# সিলভিকালচার রিসার্চ বিভাগ
# সিলভিকালচার জেনেটিক্স বিভাগ
# মৃত্তিকা বিজ্ঞান বিভাগ
# বন্যপ্রাণী শাখা
# আঞ্চলিক বাঁশ গবেষণা ও প্রশিক্ষণ কেন্দ্র, নীলফামারী

### '''বনজ সম্পদ উইং'''

# বন রসায়ন বিভাগ
# মন্ড ও কাগজ বিভাগ
# কাষ্ঠ শুষ্কিকরণ ও শক্তি নিরূপণ বিভাগ
# কাষ্ঠ যোজনা বিভাগ 
# কাষ্ঠ সংরক্ষণ বিভাগ
# কাষ্ঠ কারিগরি ও প্রকৌশল বিভাগ

## তথ্যসূত্র

## বহিঃসংযোগ
* বাংলাপিডিয়ায় সংশ্লিষ্ট নিবন্ধ

বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:বাংলাদেশের বনবিদ্যা
বিষয়শ্রেণী:বাংলাদেশের সরকারি সংস্থা
বিষয়শ্রেণী:চট্টগ্রাম ভিত্তিক সংগঠন
বিষয়শ্রেণী:১৯৫৫-এ পূর্ব পাকিস্তানে প্রতিষ্ঠিত